Grapheneak Bartzelonako Mobile World Congress ekitaldian aurkeztu ditu bere azken berrikuntzak - SPRI\nSPRI » Ris3 euskadi » Nanoteknologia » Grapheneak Bartzelonako Mobile World Congress ekitaldian aurkeztu ditu bere azken berrikuntzak\nGrapheneak Bartzelonako Mobile World Congress ekitaldian aurkeztu ditu bere azken berrikuntzak\nGrapheneak Bartzelonako Mobile World Congress ekitaldian aurkeztu ditu grafenoan oinarritutako teknologia arloko bere azken nobedadeak. Grapeheneak ekoitzitako materialez fabrikatutako prototipoen artean aipatzekoak dira argiztapen baxuko kamerak, osasun arloko sentsoreak eta pantaila eta bateria malguak.\nMobile World Congress (MWC) mugikorren sektoreko erakusketa handiena da, eta bertan parte hartzen dute mundu osoko operatzaile mugikorretako, dispositibo fabrikatzaileetako nahiz teknologia hornitzaileetako exekutibo garrantzitsuenek.\nGraphenea presente dago MWC ekitaldian Graphene Flagship partzuergoaren pabilioiaren bidez. Graphene Flagship Europar Batasunak finantzatutako partzuergo bat da, 23 herrialdetako 142 antolakunde biltzen dituena, besteak beste, Graphenea eta Repsol, eta helburutzat duena grafenoan oinarritutako teknologia garatzea. 1.000 milioi euroko aurrekontua du eta 10 urteko iraupena.\nBeste egun trinko baten ostean, hauxe adierazi zuen Iñigo Charolak, Negozioen Garapen saileko zuzendariak: “Oso positiboa da mugikorren teknologiako enpresa liderretako exekutiboek gure materialen aldera adierazi duten interesa. Laborategiko prototipoak frogatu ondoren, hurrengo urratsa da produkzioa industrializatzea industriarekin bateragarriak diren prozesuetan”. Aurkeztuko prototipoak fabrikatzeko Grapheneak eta Graphene Flagship partzuergoko beste bazkide batzuek (ICFO eta ICN2, esaterako) ekoitzitako grafenoa erabili da.\nGrapheneak ekoizpen-teknologia oso lehiakorra garatu du, eskalagarria eta ingurumenarekiko sostengarria; goi-mailako kalitateko grafenoa ekoizten du film formatuan (lurrun faseko jalkitze kimikoko teknologia erabiliz) eta hauts formatuan (esfoliazio kimikoko teknologia erabiliz). Gaur egun, Grapheneak 40 herrialdetara esportatzen ditu bere produktuak, eta Nokia, Intel eta Sigma-Aldrich bezalako multinazional handien hornitzailea da.\nGrafenoa karbonozko atomo geruza bakarrez eginiko nano-material berri bat da, propietate optiko, elektriko, termiko eta mekaniko harrigarriak dituena. Hori dela eta, sarri erabiltzen da energia biltegiratu eta sortzeko teknologia disruptibo berrien garapenean. Esparru horretan zehazki, Graphenea enpresaren produktuak erabiltzen dira, esaterako, bateriak, super-kondentsagailuak, eguzki zelulak eta tenperatura kudeatzeko dispositiboak garatzeko.\nGaur egun, grafenoa ikerketan eta garapenean erabiltzen da batez ere. Grafenoaren merkatua 12 milioi € ingurukoa izan zen 2015ean, eta Graphenearen merkatu kuota %10etik gorakoa da.\n2010ean sortua, Graphenea aitzindaria da grafenoaren produkzioan. 15 laguneko plantilla eta sona handiko aholkularitza batzorde zientifiko baten babesa duela, liderra da grafenoaren produkzioan merkatu kuotaren arabera. I+G-ko zentro bat eta fabrika pilotu bat ditu Donostian, eta bulego komertzial bat Bostonen. Azken urteotan jabetza intelektual oparoa sortu du, grafenoaren inguruan egin dituen lan eta ikerketa ugariei esker, eta hori lagungarri izan zaio lidergo teknologikoari eusteko nazioartean. Posizionamendu horrek aukera eman dio, besteak beste, Europar Batasunaren 1.000 milioi euroko inbertsioa duen Graphene Flagship partzuergoko bazkide eta hornitzaile izateko.\nBCBL-k klinika berria sortu du hizkuntza nahasteen diagnostiko aurreratua egiteko\nVostok: “Moto elektrikoa benetako aukera bat izatea nahi dugu”\nSektore biosanitarioan mugaz gaindiko lankidetza bultzatzeko foroa antolatuko da Donostian


Gazteentzat zuzendutako 'Praktika Onak' bilatzen dira - Goitibera\n2019. urtearen amaieran Donostian hasi zen ibilbidea, eta ondoren Iruñetik eta Baionatik igaro ondoren, Gazte Agora proiektuarekin Euskal Autonomia Erkidegoko, Nafarroako Foru Erkidegoko eta Euskal Hirigune Erkidegoko gazteen egoeraren diagnostiko txiki bat egin da. Diagnostiko horrek, landu diren lau arloetan (ongizate materiala, euskara, hezkuntza eta gobernantza) gazteen egungo egoera islatzeaz gain, gazteen inguruan dauden erronka nagusiei aurre egiteko tresnak ere planteatzen ditu. Hemen duzue orain arte egindako lana jasotzen duen txostena.\nLurraldeen arteko lankidetza-tresnak identifikatzean, gazteentzako garrantzi handiko lana egiten zuten eta balioa ematea merezi zuten proiektu asko aipatu ziren. Horregatik, Eusko Ikaskuntzak, Euskadiko Gaztediaren Kontseiluak eta Nafarroako Gazteriaren Kontseiluak, Gazte Agora proiektuaren barruan, Praktika Onen Foroa antolatzea erabaki dugu, batetik, egindako lanari balioa emateko eta, bestetik, proiektu berriak garatzeko sinergiak sortzeko.\nEusko Ikaskuntzaren web orrialdean Praktika Onen Foroan izena emateko formularioa prest dago informazio guztiarekin.\n← Previous Astialdi Sarea pide a las administraciones públicas vascas el fomento del desarrollo de actividades educativas en el tiempo libre, derecho de la infancia y la adolescencia\nLa Diócesis de Bilbao reconocerá el 8-M a mujeres que han estado en primera línea durante la pandemia Next →\n2021 March 11, Thursday baden Iruzkinak desaktibatuta daude Jolasaren garrantzia eta metodología berriak ulertzeko aurrez aurreko ikastaroa sarreran


Igandea, 2019 Irailak 15\nBeste urte batez, eskola kirolaz euskararen eskutik gozatzeko gonbidapena\nItxura berria junkal plazatxoarentzat eta Junkal karrikarentzat\nHitzaldia: "La situación jurídica de las mujeres en Gipuzkoa en el Siglo XVI"\nCBA - Udal Liburutegia | Irailak 17 - 19:00\nEskola Kirola 2019/2020\nInstagrameko kontu perfektua\nIzenematea: Irailak 2tik 15era\nBizikleta hirian erabiltzeari buzurko ikastaroa\nIzen-ematea: Irailak 2-15\nUdal eta batzar nagusietarako eta Europear parlamenturako hauteskundeak [2019 maiatzak 26]\nHAUTESLE-ERROLDAREN ERAKUSKETA: apirilaren 8tik 15era.\nHautesle-erroldan dauden adin nagusiko espaniar guztiek daukate bozkatze-eskubidea.\nEspainian bizi diren hautesle espainiarrek Udal eta Batzar Nagusietarako eta Europar Parlamenturako hauteskundeetan bozkatu dezakete.\nAtzerrian iraunkorki bizi diren hautesle espainiarrek botoa eman dezakete Europar Parlamenturako hauteskundeetan.\nEuropar Batasuneko herritarrek, izena eman badute, Udal Hauteskundeetan eta Europar Parmenturakoetan parte har dezakete.\nBolivia, Cabo Verde, Txile, Kolonbia, Korea, Ekuador, Islandia, Norvegia, Zelanda Berria, Paraguai, Peru, Erresuma Batua eta Trinidad eta Tobagoko herritarrek, izena eman badute, Udal Hauteskundeetan parte hartu ahal izango dute\nBatzar Nagusietarako soilik Espainian bizi diren hautesle espainiarrek botoa eman ahal dute.\nHUTESLE-ERROLDA: Zure hauteslekua kontsulta ezazu\nIndarrean dagoen erroldaHauteskunde hauetan indarrean dagoen hautesle-errolda 2019ko otsailaren 1ean itxitako hautesle-errolda da. Udal erroldetan 2019ko urtarrilaren 30a bitarte gertatutako hautesleen mugimendu guztiak sartzen dira bertan (altak, bajak eta aldaketak). Onartzen diren erreklamazioak errolda honetan sartuko dira.\nTel.: 901 101 900\nErreklamazioak: Epea: apirilaren 8tik 15era\nNon: HAZ/SAC (San Marcial, 2)\nAstelehenetik Ostiralera: 8:30-14:00 eta 16:00-19:00 / Larunbatetan: 9:30h - 13:00h\nEspainian bizi diren hautesleak\nEskatzeko epea: maiatzaren 16ra arte\nNon: Posta bulegoetan\nAtzerrian iraunkorki bizi diren hautesleak\nEskatzeko epea: apirilaren 27ra arte\nInformazioa: Kontsuletxeetan, Embaxadetan eta Atzerri Ministerioaren web orrian.\nAtzerrian aldibaterako bizi diren hautesleak\nHAUTESKUNDEETAKO INFORMAZIO OSOA


Uharteak | País Vasco | EL PAÍS\n21 ene 2001-23:00 UTC\nAsko idatzi izan da uharteei buruz. 'Izango dira uharteak, gure maitaleku diren bitartean', Derek Walcott poetak idatzia da, ingelesez noski. Ez gara, beraz, jaio garenekoak, ezta bizi garenekoak ere, maite eta sofritzen dugunekoak baizik. Maitatzea sofritzea bezain gogor balitz, eta sofritzea maitatzea bezain arin, ez genituzke maitasuna eta sufrimendua bereiztuko. Ez genituzke bizitza eta heriotza bereiztuko; lotuko gintzaizkioke bizitzari inolako atxikimendurik gabe, gauza azaleko, indargeei, urak ez ezik haizeak berak ere errukirik gabe daramatzan horiei lotzen gatzaizkion bezala, esperantzarik gabe, grinarik gabe; lotuko gintzaizkioke heriotzari inolako kezkarik gabe, hiltzea jaiaren hurrengoa balitz bezala: odol festa, hezur dantza, Herioren jauregia arrats apalean, orkestra batek jo eta jo pieza bat dantzarako, beste pieza bat oroimenaren galerako, beste pieza bat gorputz hustuketarako, beste pieza bat ezerezerako.\nUhartea ezer izatekotan paisajea da, kanpokoa batez ere. Itsasoaren ikusmira, itsasoaren indarra, itsasoaren eragina. Itsasoa alde guztietatik. Eta uhartean bizi direnek, maitasunaren eta gorrotoaren arteko lehia ankerrean uhartearen mugak jasaten dituztenek, egunero begiratzen diote itsasoari, edozein aldaketa, txikiena badarik ere, sumatu nahian. Itsasoa ez baita beti bat. Uhartea ere ez. Uhartean bizi diren pintatzaileek ondotxo dakite hori, itsasoak inguratzen duena ere aldatu egiten da egunetik egunera, edo haien begiek, hartaraxe jarrita egonik, hala ikusten dute: edozein harri, edozein errekasto, edozein muino, edozein zuhaitz. Dena da aldatzen, arrotzei bestelakorik iruditzen bazaigu ere. Zehatza da paisajea, eta xehea oso, pintatzailearen esku trebeak bere egin ondoren. Kanpo eta barne, biak bat egiten dira. Izugarri miresten ditut uhartean bizi diren artistak: ikusezina den oro agerira ekartzen dute. Uhartean barne egoera ere, kanpokoaren astinduz, paisaje bihurtzen da, paisaje iheskor, paisaje iheslari. Nola eguzki-erlojuak, orduak marraztu edo adierazi beharrean, orduak libre uzten dituen, halaxe uharteak bere paisajeak; bat baino gehiago baitira, kanpo eta barne.\nBerdin gertatzen zaie loreei: goizetik dira distiratsuak, goizetik kolorez jantziak, goizetik usainen tenplu bitxiak, eta gaua iristen denean, uhartean supituki gertatzen dena bestalde, eguzkiak, itsasoaz kanpo, non pausatu ez balu bezala, hilagoak dira distirak, gauarekin lehian baleude bezala, ilunagoak koloreak, baina usainak are sakonagoak, are sarkorragoak.\nDena da txikia uhartean. Eta uhartean bizi direnek, uharteko neurriak, batzuetan etsipenez, bestetan egonarriz, jasaten dituztenek, ondo neurtu behar dituzte beren pausoak, konturatu gabe jo baitezakete kanpoko espazioa, uhartearen jomuga: itsasoa alegia. Bide guztiek, esperantza guztiek eta, are irrits guztiek, zintzo zein gaiztoek ere, itsasoan dute amaiera. Horregatik dira uhartiarren pausoak lasaiak eta geldoak. Ibiltzen dira ibiltzeke ia. Ez da harritzekoa, uharteak urtetan, eta mendetan ere bai esango nuke, kartzela gisa erabiliak izana. Asko idatzi da horretaz ere: Cabrera da eredu. Edo erbeste gisa erabiliak. Asko idatzi da horretaz ere: Elba, Santa Elena, Formentera, Fuerteventura... Uhartean bizi denak badu erbesteko kontzientzia. Zeru-ertzean jartzen ditu begiak, bere buruari galdetuz itsasoak urrutiko lurrak ekarriko ote dizkion eskura. Baina horren ordez itsasoak, ekaitz-giro denean, ontzi puskak hurreratzen dizkio; gose-giro denean, beren sorterria hobe nahian utzita, ezerria aurkitu duten gizon-emakumeak; edo itsasontziak. Beti daude itsasontziak uhartearen jiran, uhartearen gerria bueltaka hartu nahian edo.\nDena da neurtzen zaila. Amodioak eta gorrotoak neurriz kanpokoak dira, uhartiarrek muturrera jotzeko joera baitute, maitatzen dute tai gabe eta aldi berean gorrotatu ere bai, bere uhartetasuna bermatzeko modua baita hori. Izan ere lehorraren eta uraren artean toki gutxi da. Infinituari begi txikiz egiten diote so, eta, saiatu arren, ez dira gauza itsasoaz jabetzeko. Handiegi zaie. Eta gertuegi dute.


Ezarpen-odola, lau galdera, erantzuna emanez | Consumer\nEzarpen-odola, lau galdera, erantzuna emanez\nEtorkizuneko amen berri eman badiezaieke ere, haurdunaldiaren sintometako bat besterik ez da inplantazioa\nHaurdunaldian odola dariola, alarma guztiak jauzi egiten ditu, baina hemorragia batek ez du beti adierazten haurdunaldian gaizki joaten den zerbait; are gehiago, haur baten zain dagoenaren sintoma besterik ez da. Hala gertatzen da, adibidez, inplantazioan, prozesu fisiologiko bat, ernalketaren hasieran gertatzen dena, eta emakume asko ia konturatu gabe. Artikulu honetan, ezarpeneko odoljarioari lotutako zalantza nagusiak erantzuten dira: zer den, zergatik gertatzen den, hilerokoarekin nola bereizten den eta alarma zergatik dagoen.\nZer da ezartzeko odoljarioa?\nMenstruazioa etetea da emakume bat haurdun egotearen zantzu nabarmenetako bat. Ernalketa gertatu eta handik gutxira, ordea, ernaldu eta berehala, haurdun dauden emakume batzuek erregelaren antzeko odol-jarioa izaten dute, nahiz eta haurdunaldia martxan dagoen eta kasurik gehienetan ez dakiten.\nOdoljarioa ernaldu eta zazpi eta hamar egun bitartean ager daiteke.\nHorri esaten zaio “ezarpen-odola”, “ernalketa gertatu eta zazpi eta hamar egun bitartean” ager daitekeen hemorragia; Anabel Salazar ginekologoak, Malagako eta Benalmádenako (IVI) Valentziako Institutu Valentziarreko zuzendariak azaltzen du. Odol-galerak “hiru egunetik sei egunera irauten du”, espezialistak gehitzen du eta, ezaugarriei dagokienez, “oro har, hilekoa baino gutxiago izaten da, eta normalean ilunagoa”.\nGinekologiako eta Obstetriziako Espainiako Elkarteak (SEGO), “Obstetrizia” izeneko gidaliburuan, honela definitzen du: “enbrioia eterina hormara itsasteko prozesua da, eta, gero, amaren zirkulazio-sistema sartzen da, plazenta osatzeko, eta, horrela, haren garapenari jarraipena emateko”. Kasu batzuetan, atxikitze-fase horretan, “endometrioa irrigatzen duten odol-hodi txikiak apurtzen ditu enbrioiak”, dio Salazarrek.\nHilekoarekin nahas daiteke?\nIzan ere, ernalketaren lehen egunetan gertatzen denez, emakumeak oraindik ez badaki haurdun dagoela, menstruazio batekin nahas dezake. “Bat-bateko gestioetan, baliteke pazienteak arau apur batekin nahastea”, argitzen du Anabel Salazarrek, “batzuetan hilekoaren antzekoa izan daiteke” eta, are, “hilekoaren moduko minaren bat ager daiteke, baina, oro har, arina”.\nMenstruazioaren aurretik gertatzen den bezala, laburragoa da eta ez hain ugaria\nHala ere, espezialista honek adierazten duen moduan, odoljario hori bereizteko funtsezko hiru ezaugarri daude, eta horiek denboran gertatzen dira: hilekoa baino lehenago gertatzen da, laburragoa izaten da eta, oro har, ez da hain ugaria.\nAdituek diotenez, inplanteak ez du izan behar emakume bera. Izan ere, askotan, haurdunak ez dio garrantzi handirik ematen, ez baitaki ernaldu duela eta ez duela lotzen haurdunaldi batekin lotutako odol-galerarekin. Hala ere, ugalkortasun-tratamendua jasaten duten gaixoen kasuan, prozesu fisiologiko horrek asko luzatzen du, Salazarrek ezagutzen baitu ernalketa-data, eta “haurdunaldiaren emaitzaren zain” daude.\nBeste sangradura batzuk haurdunaldian\nHaurdunaldiko odol-jarioa hainbat kausek eragin dezakete, batzuk larriak eta beste batzuk arinagoak. Lehenengoen artean, abortu-mehatxua, haurdunaldi ektopikoa edo aldez aurreko plazentaren arazoa nabarmentzen dira. Kasu arinenetan, odoljarioaren jatorria infekzioa da, haurdunaldiak jasaten dituen hormona-aldaketak edo sexu-harremanen ondoren odoljario txiki bat.\nArrazoi batengatik edo beste batengatik, edozein motatako odoljarioa edo baginako odol-jarioa gertatuz gero, lehen hiruhilekoan edo haurdunaldiaren gainerakoetan, Espainiako Ginekologia eta Obstetriziako Elkartearen protokoloek haurdunaldian berehala joatea gomendatzen diote haurdunari. Hain zuzen, SEGOk dioenez, “definizioz, lehen hiruhilekoko metrorragia abortu-mehatxua da”. Kasu horietan, normalean, odoljarioa ugaria izaten da, eta sabelaldeko mina edo kolikoa izaten du lagun.\nhaurduntza implantación-eu odol


Juan Vallejo. Alpinista\n«Oraindik ezin dut sinetsi nola nagoen bizirik eta hain ondo»\nGorputzeko hezur asko hautsi zituen duela hiru hilabete, Argentinako Patagonian eskalatzen ari zela 25 metrotik erori eta gero. Errehabilitazio prozesu luzea du aurretik, baina mendia du gogoan.\n2019-06-11 / Unai Ugartemendia\nMakuluekin azaldu da hitzordura, baina irribartsu eta animoz gainezka. Gozatzen ari da etxeko lasaitasunaz. Ez dira egun asko Euskal Herrira itzuli zela, martxoaren 2an Argentinako Patagonian eskalatzen ari zela izandako istripuaren ondoren. Juan Vallejok (Gasteiz, 1970) bi hilabete eta erdi pasatu zituen Argentinako ospitale batean, lesio larriak osatzen. Etxean, errehabilitazio saio luzeak egiten ditu, bere onera bueltatzeko. Bederatzi zortzimilako ditu igota, eta Euskal Herriko alpinista indartsuenetako bat da. Ez du baztertzen oraindik ere espedizio luze batean parte hartzea.\nHiru hilabete pasatu dira istriputik. Zer moduz zaude orain?\nPixka bat hobeto, baina oso izorratuta egon naiz. Istripua oso larria izan zen. Bi hilabete eta erdi luze egon naiz ohean, mugitu gabe, medikuek etxera etortzeko baimena eman zidaten arte.\nNolakoa izan zen erorketa?\nAskotan gertatzen den moduan, esplikatzeko zaila den egoera batean izan zen. Hilabete eta erdi generaman Argentinako Patagonian edozein modutan eskalatzen, eta, etxera itzuli aurreko egunean, kirol eskalada egitera joan ginen. Berez, arriskurik ez zuen jarduera bat egitera gindoazen; baina, halako batean, 25 metro inguruko altuera batetik erori nintzen, hutsegite baten ondorioz. Konortea galdu nuen, eta ez naiz ezertaz oroitzen. Oraindik ez dakit zer egin nuen, baina ziur zerbait gaizki egin nuela. Jaiki nintzenean, ospitalean nengoen. Oraindik ezin dut sinetsi nola nagoen bizirik, eta are gutxiago nola nagoen hain ondo.\nZer duzu hautsita?\nHezur asko hautsi nituen: izterrezurra erditik apurtu nuen, pelbisa hainbat zatitan, errain-hezurra, eskumuturreko ia hezur guztiak... Hiru ebakuntza egin zizkidaten Argentinan, baina, ebakuntza gelara sartzen ninduten bakoitzean, hainbat hezur berreraikitzen zizkidaten, bide batez. Orain nahikoa dut errehabilitazioarekin. Oso luze joango dela aurreratu didate.\nOsatzeko eperik jarri al dizute?\nEz, batez ere ez dutelako arriskatu nahi. Zorte handia izan dut halere; hezur hausturak izan dira gehienak, eta ez dut puskatu giltzadurarik. Haustura guztiak ondo geldituko direla esan didate. Agian eskumuturrekoak du itxura okerrena. Hilabete asko joango zaizkit erabat osatzeko, baina, oraingoz ,epeak laburtzen ari naiz.\nOso argal itzuli zara Euskal Herrira. Zenbat kilo gutxiago zara?\nHamalau kilo gutxiago naiz orain. Lehen hamasei egunetan ia korderik gabe egon nintzen. Bi hilabete pasatu ditut ohean etzanda, gora begira, ia mugitu ere ezinda. Beldurgarria izan da.\nLehenik, osatu egin behar duzu, baina berriro ere ikusiko al zaitugu goi mendietako espedizio batean?\nMendian eta eskalatzen beti ibiliko naiz, ahal dudan artean behintzat. Oraindik ez dut baztertzen zortzimilakoren batera joatea berriro ere. Ikusi beharko da.\nAzken urteetan, Alberto Iñurrategirekin eta Mikel Zabalzarekin egin dituzu espedizioak. Jende askok galdetzen du ea ez ote zareten berriro ere espedizioetan murgilduko. Zer duzu esateko?\nEz dut inoiz mendia albo batera utzi, eta argi daukat ez dudala inoiz utziko. Espedizioen gaia beste kontu bat da. Azken espedizioa 2017an izan zen, baina ez da nahi ez dugulako, baizik eta gauzak ez direlako hain errazak. Fisikoki oraindik ere ondo gaude, eta mendian esperientziak garrantzi handia du. Oraindik ere gauza politak egin ditzakegula uste dugu, baina egia da guk egiten ditugun espedizioak oso garestiak direla, eta gure poltsikotik ordaintzea ezinezkoa dela. Urte asko pasatu genituen espedizioak kateatzen. Ez dugu baztertzen itzultzea, ezta gutxiagorik ere.\nBerriro ere joatekotan, argi al duzu haiekin joango zarela?\nBai, zalantzarik gabe. Gainera, urteak aurrera doazen neurrian, denok arraroagoak bihurtzen gara [barrezka], eta orain ez gaude esperimentuekin hasteko moduan. Gogotsu gaude, eta gauza politak egin ditzakegula uste dugu.\nZuen azken espedizioan ez zenuten Gasherbrum II igotzeko aukerarik izan, baina Valerio Annovazzi alpinista italiarrari bizitza salbatu zenioten. Edozein gailur baino garrantzitsuagoa izan zen hura.\nEdozein gailur lortzea baino ilusio handiagoa egin zigun hark. Etxera alde egin behar genuen, eta, bat-batean, hura suertatu zen. 7.000 metroan zegoen, noraezean, eta ez genuen pentsatu ere egin. Beheko kanpalekuan jende asko zegoen, baina inork ez zuen bere bila ateratzeko asmorik ere.\nHorretan asko aldatu al da alpinismoa? Alegia, orain 20 urte bat baino gehiago irtengo ziren haren bila.\nBai, asko aldatu da, zalantzarik gabe. Hasteko, gizon hori ez zen bakarrik joango mendira. Mendira bakarrik joateko joera hori berria da, ez da normalena bakarrik joatea, nahiz eta espedizio komertzial baten barruan zegoen. Bakarrik joatearen ondorioetako bat da. Arazoak izaten direnean inork ez du ezer jakin nahi izaten.\nZuentzat ere gogorra izango zen, ezta?\nBai, nik uste nuen hilda zegoela. Egun asko zeramatzan bakarrik, hainbesteko altueran... Inork ez zuen harekin hitz egin egun askotan. Edozer gauza ikusteko prest joan ginen. Bi egunetan, beheko kanpalekuan geunden. Oso jaitsiera gogorra izan zen. Aseta sentitu nintzen, egunero ez baita pertsona baten bizitza salbatzen. Gainera, oso tipo jatorra zen.\nAzken espedizioetan, ez zenuten gailurrera iristeko aukerarik izan. Zailtasun handiko bideak jorratzearen arriskua hori da?\nBai, baina bagenekien erronka zailak zirela. Ez genuen bide aurruntetatik igo nahi; Kukuczka bidetik igo nahi genuen, eta bagenekien zer zaila zen Gasherbrum I [Pakistan, Himalaia, 8.080 metro] eta Gasherbrum II [Pakistan, Himalaia, 8.035 metro] batera kateatzea. Azkenaldian, zailtasunak mugitzen gintuen; gauza berriak egiten saiatzen ginen. Bestalde, egia da eguraldiak asko baldintzatzen duela, eta alde horretatik ez dugu zorte handirik izan. Pakistango eguraldiak horrelako gauzak ditu. Azken urteetan, eguraldia oso aldakorra izan da. Arantza txiki bat gelditu zaigu.\nZure lehen espedizioa 1993an izan zen, munduko gailurrera, Everestera. Espedizio handia eta oso astuna izan zen hura. Azkenaldian, berriz, oso talde txikian mugitu zarete. Zein duzu nahiago?\nZalantzarik gabe, azken urteetakoa. Hau da espedizio batean aurkitu nahi izan dudana, jende gutxirekin, material gutxirekin, lagunekin... Pirinioetan edo Alpeetan eskalatzen dugun antzera, gauza politak egiten saiatzen, eta, ahal bada, gauza berriak egiten. Bakoitzaren ahalmenaren arabera, hori bai.\nLehen espedizio hartatik zerk liluratu zintuen?\nAltuerak modu berezi batean erakartzen zaitu. Altueran ibili den edonork esango dizu; zerbait magikoa dauka. Gauza asko daude tartean, bidaia bera, logistika... Orduan kateatu ninduen alpinismoak.\nZure ibilbidean alpinista handiekin ibilitakoa zara. Hasi, Juanito Oiartzabalekin hasi zinen, Himalaiako espedizioetan. Zer ezaugarri nabarmenduko zenuke?\nNaturaren indarra izan du beti. Altuerara oso gutxi bezala egokitu izan da. Inoiz ez da nabarmendu bere gaitasun fisikoarengatik, baina Himalaian Pirinioetan bezala ibiltzeko gaitasuna zuen.\nAltuerara ondo egokitzen zen, eta fisikoki oso indartsua zen. Azkenean, Himalaian espedizio batean baino gehiagotan izandakoak altuerara ondo egokitzen direlako izan dira hainbestetan. Hain gaizki pasatzen da bertan! Gaizki pasatuz gero, ez da errepikatzeko esperientzia izaten. Ni ere ez naiz batere ondo egokitzen, eta asko sufritzen dut lehen egunetan, baina burugogorra naiz eta horrek asko laguntzen dit [barrezka].\nAlpinista osoa dela. Ondo egokitzen da; oso metodikoa da, eta fisikoki zer esan! Oso eskalatzaile ona da, eta, niretzat, himalaista perfektua da. Burua beti bere tokian duen horietakoa, eta erabakiak hartu behar direnean burua oso hotz izaten duena. Inoiz ezagutu dudan onena.\nNik beti pentsatu izan dut himalaista baino gehiago, Pirinioetakoa dela. Uste dut bere garaiera onena zortzi mila metrotik beherago dagoela, Alpeetan edo. Fisikoki agian gu baino ahulxeagoa da, baina Pirinioetan eta Alpeetan ireki dituen bideak oso gutxik egin ditzakete. Oraindik ere izugarrizko indarra eta gogoa dauka gauzak egiten jarraitzeko. Eredu bat da niretzat.\nAskorentzat, zure belaunaldiko alpinistak eredu izan zarete, baina zuek beti bigarren lerroko alpinistak zaretela esan izan duzue. Zergatik?\nBada, inoiz ez garelako alpinismoaren elitea izan, hori oso argi daukat. Ez ginen izan, orain ere ez gara eta gero ere ez gara izango; baina saiatu izan gara onenengana ahalik eta gehien hurbiltzen. Himalaian egin ditugun gauza gehienak aurretik ere eginak zeuden. Egia da bide berriak ireki ditugula Himalaian, horiek ere ezin ditugu ahaztu. Beti izan dugu argi zein ziren gure mugak, eta uste dut alde horretatik geure buruarekin leialak izan garela.\nGaur egungo Everestek ez du zerikusirik orain berrogei urtekoarekin. Zer pentsamolde duzu gaur egungo Everesti buruz? Zer eragiten dizute gailurreko azken argazkiek?\nZeharo erotzen ari garela! Ilara handiak ikusitakoa naiz Everesten, 2001ean esaterako, baina ez zen hainbesterako. Egia esan, zaila da aztertzea, baina zerbitzu horiek eskaintzeko enpresak eta zerbitzu horiek ordaintzeko jendea dauden bitartean, ez da aldatuko. Baina gauza bat daukat argi: hori ez da alpinismoa. Hala ere, Everesten oraindik ere alpinismoa egin daiteke.\nZailtasuna eta bide berriak al dira alpinismoaren etorkizuna?\nBai. Azken espedizio indartsuek horixe egin dute: bide berriak, oso bide zailen errepikapena, zailtasuna edo berrikuntzak igoeretan.\nZailtasunak, ezinbestean arrisku hitza dakar gogora. Negua gogorra izan da: Daniele Nardi eta Tom Ballard Nanga Parbaten gelditu ziren; David Lama, Hansjorg Auer eta Jess Roskelley, berriz, Kanadako haitzetan. Ez ziren nolanahiko alpinistak.\nZailtasuna altuera handian bilatzen baduzu, arriskua areagotu egiten da. Konpromisoa askoz ere handiagoa da, eta istripuren bat gertatzeko aukera ere bai. Lama eta Auer zailtasun gorenaren bila ibiltzen ziren eta, gainera, altuera handian. Etorkizuneko alpinistak ziren hiruak, gu haiengandik mundu batera geunden. Alpinismoaren elitea ziren.\nAzken hemezortzi urteetan, mendia izan da zure ogibidea. Iaz, ordea, berriro ere suhiltzaile postura itzultzea tokatu zitzaizun. Nolakoa izan zen itzulera?\nMoldatzeko aldi bat pasa behar izan dut. Derrigortutako itzulera bat izan da, ez nuelako itzuli nahi, baina ez zen garai txarra berriro ere itzultzeko. Mendiko jarduera pixka bat utzita genuen, eta zerbaitetik bizi behar da. Ez dut arazorik izan itzultzeko. Lan posibleen artean, onenetakoa da, askok amesten duten ogibidea.\nBazenekien egunen batean berriro ere itzuli beharko zenuela?\nBai. Baimena eskatu nuenean bi urterako eskatu nuen, eta inoiz ez nuen pentsatuko hemezortzi pasatuko nituenik. Lehena espedizio pare baterako eskatu nuen, eta ia hogei urte joan dira bidean.\nMendi gidari izateko titulua ere atera duzu. Etorkizunean lan horretan ibiltzeko asmoa al duzu?\nEgia da beti gustatu izan zaidala jendearekin mendira joatea. Beti topatu izan dut jendea mendian gidatzeko, baina argi neukan egunen batean goi mendietan ibili nahi banuen titulua atera behar nuela. Erantzukizun handia da jendearekin ibiltzea, eta ezin da jendearen bizitzarekin jolasten ibili. Kanpotik oso lan polita ematen du, baina barrutik bere zailtasunak baditu.


Bilboko egoitza - Bizkaiko Batzar Nagusiak\nBilbo, egoitza administratiboa\nGernikako Batzar Etxea Bizkaiko Batzar Nagusien egoitza ofiziala da eta bertan egiten dira Osoko Batzarrak. Horrezaz ganera, eguneroko gauzak egiteko administrazino-egoitza barria dauke Batzar Nagusiek Bilbon, Hurtado de Amezaga kaleko 6.ean.\nHortxe egiten dira Batzordeen batzarrak eta Batzarkide-Taldeenak, baita Osoko Batzarrak prestatzeagaz lotutako eginbide guztiak be.\nEra berean, erakusketa-aretoa eta hitzalditarako beste areto bat be badagoz Bilboko egoitzan, Bizkaiko edozein giza-talderen eskura.\nHurtado de Amézaga, 6 48008 Bilbao, Bizkaia\n94 406 67 00\nBilboko administrazino-egoitzan, azken solairuan, Batzar Nagusietako batzorde arruntak eta bereziak egiten dira. Batzordeok interes-arloetan banatuta dagoz. Aretoaren leku gailenean erakundearen armarria eta Jorge Oteiza eskultorearen “Gernikako Zuhaitza eta Batzar-Etxea” izeneko brontzezko eskulturea dagoz.\nERAKUSKETA-GELA ETA EKITALDIEN ARETOA\nEraikinaren sarreran areto txiki bi dagoz: Erakusketa Aretoa eta Ekitaldi Aretoa. Erakusketa-aretoan urte osoan aldi baterako erakusketak egiten dira; EHUko ikasleen eta hainbat gizarte-kolektiboren erakusketak ikusi leitekez bertan. Sarrerea doakoa da eta jendearentzat zabalik egoten da astelehenetik barikura, 08:00etatik 20:00etara. Aurrez aurre dago Ekitaldi Aretoa edo Hitzaldi Aretoa, zeina Bizkaiko hainbat gizataldek erabilten daben bilerak eta hitzaldiak egiteko.\nAbelladenako batzar etxea\nJoan webgunera Enkarterriko museoa


2. eskuko liburu azoka bat proposatuko du Kanboko Mediatekak, heldu den ostiral eta larunbatean. Martxoaren 24ean arratsaldez, eta 25ean goizez.\nAines Haristoy liburuzainak erraiten dauku zergatik egiten diren holako salmentak liburutegietan :\nKalakaño aipagai Berttolo Heguyrekin eta Errobiko beste berriak.\nErrugbiarekin hasten giraaste huntan, Baionaren garaipenarekin larunbatean. Eta beste emaitz guztiak.


Jainkoa gurekin - Mundu osoan Suitza Jainkoaren Eliza\nmedia > Journal Focus Jesus > Journal Focus Jesus 2021-01 > Jainkoa gurekin\nGabonetara begiratzen dugu, duela 2000 urte Jesusen jaiotzaren oroitzapena eta, beraz, Emanueli «Jainkoa gurekin». Uste dugu Jainkoaren Seme jaio zela, haragizko eta odoleko pertsona eta Espiritu Santuz betea. Aldi berean, Jesusen hitzak irakurtzen ditugu Aitagan dagoela, nola bizi den gugan eta gu beragan.\nBai hori da! Jesusek bere jainkozko forma utzi zuen gizaki bihurtu zenean. Berak adiskidetu gintuen, bere anai-arrebak erruz zamaturik, gure Aitarekin gurutzean bere odol isuriaren bidez. Horregatik, Jainkoaren ikuspuntutik, orain garbi eta ederki gara elur erori berria bezala.\nBaldintza bakarra dago poz zoragarri hau bizitzeko: sinetsi egia hau, berri on hau!\nBaldintza hau Isaias 5 liburuko hitzetan berridazten ari naiz5,8-13 honelako zerbait: Jainkoaren pentsamenduak eta bideak gureak baino askoz indartsuagoak dira, zerua lurra baino gorago dagoen bezala. Euria eta elurra ez dira zerura itzultzen, baizik eta lurra hezetu eta fruituak ematen dituzte, pertsonak, animaliak eta landareak elikatu ahal izateko. Baina ez hori bakarrik, Jainkoaren hitza ere jende askok entzuten du eta bedeinkapen aberatsak ekartzen ditu.\nGure betebeharra da poz eta bakean ateratzea eta berri on hau iragartzea. Orduan, Isaias profetak esan zuen bezala, gure aurrean dauden mendiak eta muinoak ere poz eta oihu egingo dute eta soroan dauden zuhaitz guztiek eskuak txalo eta alaituko dituzte eta... hau guztia Jainkoaren betiko aintzarako egingo da.\nIsaias profetak Emanuel iragarri zuen jaio baino zazpiehun urte inguru eta Jesus benetan lurrera etorri zen itxaropena, konfiantza eta betiko bizia ekartzeko jende kolpatu eta etsiari. Bitartean bere aitaren ondoan itzuli da eta dena prestatzen ari da laster gu berarekin izateko. Jesus itzuliko da gu etxera ekartzera.


Errentaren aitorpena aurkeztu du Juan Carlos I.a errege emerituak\nJuan Carlos I.a errege emeritua. EiTBko bideo batetik ateratako irudia.\nErrege emerituaren abokatuak errentaren aitorpen boluntario bat aurkeztu du Zerga Administrazioko Estatu Agentziaren aurrean, Juan Carlos I.aren egoera fiskala erregularizatzeko. Estatu Agentzia idatzia aztertzen ari da, eta datozen egunetan onartu ala azalpen gehiago eskatu eta ordaindu beharreko zenbatekoa zehaztu beharko ditu, El Pais egunkariak jakitera eman duenez.\nJuan Carlos I.ak atzerrian dituen ondasunekin zerikusirik ez du erregularizazioak, errege emerituak eta haren senide batzuek erabilitako banku txartelekin baizik. Mexikoko enpresaburu baten funtsekin finantzatutako txartelak ikertzen ari da Auzitegi Goreneko Fiskaltza.\nJavier Sanchez-Junco errege emerituaren abokatuak Ogasunari igorri dio idatzia. Estatuko Agentzia aztertzen ari da, eta datozen egunetan erantzun beharko du, egunkariak aipatutako iturrien arabera.\n“Aitorpen boluntario bat aurkezteko aukera mahai gainean zegoen, Corinna Larsenek errege emerituak 65 milioi euro oparitu zizkiola azaldu zuenetik, Abdala bin Abdelaziz Saudi Arabiako erregea emandako dirutik”, jakinarazi du egunkariak.\nHala ere, El Pais-en iturrien arabera, Juan Carlos I.ak atzerrian dituen balizko ondasunak ez ditu zehaztu abokatuak erregularizazioan, Allen Sangines-Krause Mexikoko enpresaburuaren kontu korronteekin lotutako kreditu txartelen erabilera baizik.\n“Kontu korronte horiek 2016 eta 2018 artean erabili zituzten, Juan Carlos I.ak abdikatu eta bortxaezintasuna galdu ondoren”, erantsi duenez. El Pais-en informazioaren arabera, “iruzurrak 120.000 euroak gainditu ditzake ekitaldi ezberdinetan, beraz, delitu fiskala egon daiteke, bost urteko espetxealdiarekin zigortua”.\nBorondatezko errentaren aitorpena edozein unetan aurkeztu daiteke, Zerga Administrazioko Estatu Agentziak ikuskaritza abiatu edo epaile batek iruzur fiskal edo kapitalen zuritzeagatik ikertu gisa deklaratzera deitu baino lehen.\nErrege emerituak abuztuan Espainiatik alde egin zuen, eta orduz geroztik Arabiar Emirerri Batuetan bizi da, Mohamed Bin Zayed jekearen apopilo bezala.\nJuan Ignacio Campos fiskalak ikerketak artxibatu edo errege emeritua auzitara eramatea erabaki behar du. Ministerio Publikoak Juan Carlos I.aren aurkako hiru ikerketa ditu zabalik.\nEchenique: "Espainiako Ogasunari iruzur egin diola aitortzeko nolako eguna aukeratu du Juan Carlos I.ak"\nPablo Echenique Unidas Podemoseko bozeramailearen hitzetan, Juan Carlos I.ak aurkeztutako erregularizazioa iruzurra egin duenaren “aitortza” da.\n“Espainiako Ogasunari iruzur egin diola aitortzeko nolako eguna aukeratu du Juan Carlos I.ak”, esan du Echeniquek Konstituzio Egunaren ospakizunetan. “Txartel opakuen” auziari dagokionean, egoera fiskala erregularizatu nahi du orain errege emerituak, “harrapatu dutelako eta Ogasunari iruzur egin diolako”, gaineratu duenez.\nPablo Casado PPko buruzagiak, aldiz, errege emerituaren “ondarea” azpimarratu du, “askatasunak eta demokrazia berreskuratzeko ezinbestekoa izan delako”.\nJuan Carlos I.ak, gainerako herritarrek bezalaxe, araudi fiskala betetzeko eskubidea duela adierazi du Ivan Espinosa de los Monteros Voxek bozeramaileak.


Webgunea lau ataletan egituratuta dago:\nZer da?: “Auzokide berriak” programaren aurkezpen orokorra.\nNor gara?: EDEX-eko helburuak eta beste programak.\no Esparru pedagogikoa: hezkuntzaren curriculumaren gaitasunak jorratu nahi dituen “Hauzokide berriak” programak.\no Ardatz tematikoa: “Auzokide berriak” ekimenaren eduki nagusiak:\no Sekuentzia didaktikoak: Sekuentzia didaktikoetan, ordubeteko zenbait ariketa garatuko dira. Ariketa bakoitza, gainera, aparte ere garatu ahal izango da. Hartara, irakasleek zer gai eta ariketa landu nahi duten aukeratu ahal izango dute.\no Komikia: aurkezpena orokorra.\no Baliabideak eta estekak.\nIkasleak: “Auzobide berriak” komikiaren laburpena eta sarbidea.\nFamiliak: Arazakeriaren kontrako hezkuntza sustatzeko baliabideak.\nAzken albisteak: Arrazakeriari buruz berriak.\nTB Kanala: edex.tb helbideko kanal ireki bat da, kultura arteko hezkuntzaren sustapenarekin eta arrazismoaren eta xenofobiaren prebentzioarekin lotutako ikus-entzunezko baliabideak eskaintzen dituena.


Euskara ikasteko dirulaguntzak eskatzeko bigarren deialdia ireki du udalak - Zumaia - Baleike.eus\nEuskara ikasteko dirulaguntzak eskatzeko bigarren deialdia ireki du udalak\nJuan Luis Romatet 2021-10-07 14:51\nOhiko ikastaroak, trinkoak eta barnetegietakoak eta autoikaskuntza bidez egindakoak lagunduko ditu diruz.\nEuskara ikasteko dirulaguntzak eskatzeko bigarren aukera zabaldu du Zumaiako Udalak. Bigarren deialdi hau, gehienbat, udako ikastaroak egin dituztenei zuzenduta dago, eta urriaren 15era arte izango dute eskazkizunak aurkezteko epea. Diruz lagunduko dira ohiko ikastaroak, trinkoak eta barnetegietakoak eta autoikaskuntza bidez egindakoak.\nUdalak azaldu duenez, helduentzako euskalduntze eta alfabetatze ikastaroak egiten dituzten zumaiarrak izango dira dirulaguntzen onuradun.\nDirulaguntza hauek jaso ahal izateko baldintza batzuk bete beharko dituzte:\nLangabeek matrikularen %100 eskuratu ahal izango dute ikastaro guztietan, trinko eta barnetegikoetan izan ezik. Horietan, gehienez ikastaroaren %75 ordainduko zaie. Gainerako ikasleei, ohiko ikastaroak zein edo barnetegietakoak direnean, %75 ordainduko zaie gehienez.\nEskatzaileek dokumentazio hau aurkeztu beharko dute:


Trenbidearen lubakiaren gaineko biaduktu | www.basauri.net\nTrenbidearen lubakiaren gaineko biaduktu\n1863. urtean, "Compañía del Ferrocarril de Tudela a Bilbao" lubaki bat eraiki zuen Bidebietako geltokitik oso gertu; horretarako, trenbide gisa erabiltzeko, Arizgoitiko zelaia moztu zuten, baita herriko bide bat ere, puntu horretan lotzen zituena Bilbotik Donostiarako errepidea Durangotik, eta Bilbotik Pancorbora zihoana Urduñatik. Lubakia, hortaz, mendebaldetik zabaldu zen 1931ko lehenengo hiruhilekoan, "Compañía de los Caminos de Hierro del Norte de España" (CHNE) enpresak egindako obretan. Hala, Bidebietako eremua bi zatitan banatuta geratu zen, eta bi guneetako oinezkoen zein ibilgailuen zirkulazioa Geltoki kaleko trenbide pasabidetik bideratu behar izan zen nahitaez, gaur egun Lehendakari Agirre kalea den lekutik, hain zuzen; horrek, argi dago, ondorioak eragin zituen.\nLubaki haren gainean bidezubi bat eraikitzeko beharra Daniel de Oñate ingeniari jaunak idatzitako dokumentu batean aipatu zen lehen aldiz, hain zuzen ere Proyecto de aprovechamiento y conducciones de agua de Zarátamo lanaren memorian; agiriak 1926ko data du.\n1928ko apirilaren 19an udal batzorde bat izendatu zen CHNE enpresako ordezkariekin hitz egiteko, Madrilen, lubakiaren gainetik zubi bat eraikitzeko proiektua idazteko; zubiak Benta eta Ariz auzoak Alfontso XIII.a Plazarekin lotzea ahalbidetu behar zuen (aurretik San Fausto Plaza izan zen, ondoren República, gero España, eta gaur egun, ostera, Arizgoiti).\n1929ko urtarrilean, bide ingeniaria zen Segundo Caamaño jaunak bidezubiari buruzko proiektua idatzi zuen; 1931ko ekainean, aldiz, aldatu egin zen, eta oholtzaren zabalera handitu egin zuten. Zubiaren diseinuan bi noranzkodun hormigoi armatuzko oholtza aurrez ikusi zen, 12 metroko zabalerarekin; oholtza hormigoi armatuzko pilareen gainean ezartzea diseinatu zen, 22,00 metroko argia eta 7,05 metroko gezia zuten hormigoi armatuzko lau arku parabolikoren gainean. Berez, barandak metalezkoa izan behar zuen, gaur egun dagoenaren modukoa, baina azkenean hormigoi armatu modelatuan egin zen, 1936ko otsailean udal arkitekto Hermenegildo Murga jaunak egindako proposamenari jarraiki.\n1935eko ekainaren 14an, udalak eta CHNEk kontratua sinatu zuten, enpresak bidezubia eraiki zezan udal funtsekin.\n1935eko abuztuaren 7an zubia eraikitzeko obren kontratua sinatu zen CHNE enpresaren eta ARREGUI CONSTRUCTORES, SA kontrata esleipendunaren artean.\nLanak 1935eko azaroan hasi ziren, eta 1936ko ekainaren 10ean zubia udalari entregatu zitzaion, baita Behin-behineko Harrera Akta sinatua ere.\nZubia eraikitzeko lanen kostua 88.996,78 pezetakoa izan zen; udalak 73.996,78 pezetako zenbatekoarekin finantzatu zituen lanak, eta Anónima Basconia enpresak, ostera, 15.000 pezetarekin.\nHerri Lanen Ministerioak 29.498,71 pezetako diru laguntza eman zion udalari 1940an, aipatutako bidezubiaren eraikuntza lanak ordaintzen laguntzeko.\nUdalak 1991. urtean bukatu zituen RENFEko trenbideko lubakia estaltzeko lanak, eta San Fausto Plaza eta egoiliarrentzako aparkaleku bat ere eratu ziren; hala, hasierako ikusmoldearekin erkatuz gero, bidezubia nahikotxo desitxuratu da.


Irekia Eusko Jaurlaritza - Gobierno Vasco :: Elvira Cortajarena Ordezkaria Paseo La Plazan Euskadiko turismo hilabetea aurkeztu du.\nElvira Cortajarena Ordezkaria Paseo La Plazan …\n\nElvira Cortajarena Ordezkaria Paseo La Plazan Euskadiko turismo hilabetea aurkeztu du. Iturria: Irekia\n\nElvira Cortajarena eta Rafael Estrella Iturria: Irekia\nOrdezkariak azaldu duenez "zaila da Europara bidaia egiten duten argentinarrentzat Euskadi destino turistiko bakartzat kontutan hartzea. Argentina eta Euskadiren artean dauden 12.500 kilometroek gure herrira datozenen egonaldia hiruzpalau egunetakoa izatea dakar".\n"Euskadi bisita leku aproposa da bere natura, arte, kultura eta batez ere gastronomiagatik. Herrialde atsegina eta jatorra gara bisitatzen gaituzten turistekin. Egiten ditugun gauza guztiak kalitatearekin egitearen fama daramagu eta gure publizitate hoberena bisitatu gaituztenen kontakizunak izan direla beti" azpimarratu zuen Ordezkariak.\nOrdezkaritzak Enbaxadako Turismo Sailaren laguntzarekin antolatutako promozio turistikorako ekitaldia eta egitasmoa legealdi honetarako Patxi Lopez Eusko Jaurlaritzako Lehendakariak kanpo harremanetarako sustatutako estrategiaren barruan kokatzen da.\nHalaber, Ordezkaritza bultzatzen ari den ekintzetan euskal kultur ondarearen zabalkundea eta Mercosur erakundea osatzen duten herrialdeetako agintariekin harreman politikoak, ekonomikoak, espresarialak eta kulturalak sustatzeko asmoak nabarmendu ditzakegu. Atzerriko euskal herritar eta gizataldeei dagokionean, Ordezkaritzak, Eusko Jaurlaritzak hainbat behar sozialetarako zuzentzen dituen diru laguntzen inguruko aholkularitza teknikoa eskaintzen die.\nEgitasmo honek Patxi Lopez lehendakariak aurten aurkeztu duen Euskadi, dasta ezazu leloa zabaltzeko asmoa du. Ekaina osoan zehar kulturgunera bisitan etorriko diren hamabi mila pertsonak Euskadiko eskaintza turistikoa zabala ezagutzeaz gain paisaiak ikusteko aukera ere izango dute eskuragarri egon diren liburuxka eta bideoetan. Horrez gainera, kulturguneak banatzen dituen publizitate liburuxkekin batera 10.000 promozio postal banatuko dira. Postal horietan gobernu eta babesleen ikurrak egoteaz gain www.paisvascoturismo.net web orrialdearen helbidea aipatzen da. Modu berean, Euskadira bisitari gisa etorri daitezkeen lagun horien iritzia jakiteko inkesta txiki bat egingo zaie euren turismo lehentasunak ezagutzeko.\nBisitariek eurentzat bereziki atondutako VIP harrera gelan Sagardi jatetxeak prestatutako euskal pintxoak eta Goyenechea upategiko ardoa dastatzeko aukera izango dute. Euskadiko gastronomiak hamabi Michelin izar baino gehiago edukitzeaz aparte, mundu mailan ere ezaguna dira bere orijinaltasuna, kalitatea eta berrikuntza. Ezaugarri horiek guztiak izango dira bisitarien eskura Paseo La Plaza delakoan.\nAstero dantza, turismo eta enologia saioak izango dira Euskadik dituen alor ezberdinak erakutsi eta zabaltzeko xedearekin. Saio hauek gure eskaintza turistiko erakargarriaren osagarri izango dira.\nPaseo La Plaza kulturgunea Buenos Airesko bihotzean kokatzen da. Corrientes etorbideko 1600. zenbakian. Kulturguneko ekintzen berri izateko hona hemen hurrengo esteka: http://www.paseolaplaza.com.ar/home.php\n2010.eko ekainak 06


'Doug The Spud': Kiwia patata erraldoiarekin biral bihurtu da Erresuma Batuan Elkarrizketa barregarriaren ostean - Potatoes News\nOtsailaren 6, 2022\nMunduko errekorra aldarrikatzeko lehian dagoen Kiwi patata erraldoi bat biral bihurtu da hura aurkitu zuen gizonak Britainia Handiko telebistari elkarrizketa barregarri bat eman ostean. Colin Craig-Brown Waikato gizona Zelanda Berrian Philip Schofield NZ esatari ohiarekin hitz egin zuen This Morning gosari-saio ezagunean, bere patata erraldoiaren aitortza ofiziala lortzeko saioei eta nekeei buruz.\nBezala NZ Herald txostenak, Craig-Brownek iaz bere lorategian aurkitu zuen Doug izena duen spud masiboa eta gaur egun Guinness Errekorren Liburuaren onespen zigilua lortzen saiatzen ari da.\n"Istripuz txapeldunak gara", esan zion Craig-Brownek Schofieldi eta Rochelle Humes anfitrioiari bera eta Donna emazteari halako tuberkulu ikaragarri baten jabe izan zirenari buruz.\n«Ez nuen nahita hazi, biok guztiz oharkabean harrapatu gintuzten. Sasiak kentzen ari ginen.\n«Hasieran pentsatu nuen hazi genuen patata zuri bat izan zitekeela, eta gero handiegia zela erabaki nuen. Esan nion: "Atera behar dugu beheko'. Eta vikingo haserre baten antzera sardexka bat lurrera sartu eta patata potolo bat lortu nuen».\nOstalariak puntutan utzi zituen Aussie jaiotako Craig-Brown-en entrega lakonikoak.\nTags: patata erraldoiaKiwiUK


“Kursaaleko Biltzar Jauregia eta Auditorioa”\n1973. urtean, eraitsi egin zen toki berean zegoen Kursaal eraikina (1921), kasinoa eta antzokia biltzen zituena. Hainbat gorabeheraren ondoren, ideia-lehiaketa baterako deialdia antolatu zen auditorio bat eta biltzar-jauregi bat eraikitzeko. Rafael Moneok irabazi zuen lehiaketa hura “Hondoa jotako bi harkaitz” izeneko ideiarekin. Moneori berari eskatu zitzaion proiektua gauzatzeko, eta 1996-1999 urteetan eraiki zen.\nPlataforma batetik ateratzen diren bi prisma dira. “Kubo” bakoitzak fabrika-obraz egindako prisma bat dauka barrualdean. Prismaren barruan, areto bat ikus daiteke, baita metalezko egitura bati loturik dauden beirazko panel batzuek eratzen dituzten aldagelak eta korridoreak ere.\nKubo handian, ibaiarekiko paraleloa dena, auditorio/antzoki bat dago, 1.800 ikusle har ditzakeena. Kubo txikian, berriz, ganbera-musikarako aretoa/biltzar-jauregia dago, 600 lagun sartzeko modukoa. Eraikinaren gainerako espazioan (sotoak eta plataforma), erakusketa-areto bat, erabilera anitzeko areto bat, jatetxeak, dendak, aparkalekuak… egin dira.\nRafael Moneo Tuteran jaio zen (Nafarroan). Arkitektura ikasi zuen, Madrilen (1961), eta aldi berean, Saez de Oiza-rekin lan egin zuen. Aurrerago, Jorn Utzon-ekin jardun zuen, Danimarkan (1961-1962). Irakaskuntzan ere lan handia egin du: Bartzelonako Arkitektura Eskolako Konposizio-katedra; eskolak eman ditu New Yorken, Lausannen, Princentonen eta Harvarden; eta, 1985-1990 urteetan, Graduate School of Design eskolako dekanoa izan zen.\nHona hemen Moneok diseinatutako beste obra batzuk: Bankinter eraikina (Madril, 1976), Atotxako tren-geltokiaren birmoldaketa (Madril, 1992), Sevillako aireportuaren terminala (1991), Miro Fundazioa (Palma, 1993), Estokolmoko Arte eta Arkitektura Museoa (1991)… Arkitektura-sari ugari jaso ditu, besteak beste, Pritzker sari entzutetsua.


2017 urria | Jardun Euskara Elkartea\nAsteburu borobila Gaztelekuan!\nAurtengo kurtsoan ere Gaztelekuan badago zer egin!\nAsteburu honetan gaztetxoek egindako eskaerei erantzunez, Eibarreko zinera joan ziren larunbatean eta igandean pitzak egin eta dastatzeko aukera izan zuten.\nTalde polita dabil Xabaloten eta primeran pasatu zuten asteburu honetan ere.\nAnimatu eta gerturatu lagun artean asteburuak primeran pasatzera!\nEzagutu, murgildu eta ekin zikloa\nAzaroan zehar “Ezagutu, murgildu eta ekin” zikloa antolatu da. Ziklo eder honen helburu nagusia, besteak beste, euskararen erabilera sustatzea da.\nAzaroaren 8an, asteazkena, Urtzi Urrutikoetxearen ”Zertaz ari gara hizkuntza normalizazioaz ari garenean?” hitzaldia eskainiko du 19:00etan, Irizar jauregian.\nAzaroaren 15ean, asteazkena, Juan Martin Elexpururen “Euskararen aztarnak Sardinian” liburua aurkeztuko du, 19:00etan Irizar jauregian.\nAzaroaren 22an, asteazkena, Euskal Herrian Euskaraz-ek “Euskaraz gara ala ez gara. Euskal Herri euskaldunari ateak irekitzeko proposamena”hitzaldia eskainiko du 19:00etan Irizar jauregian.\nAnimatu euskararen inguruko ezagutza handitu eta hitzaldi interesgarri hauetaz gozatzera!\nUrte batzuk pasatu dira azkenekoz kantu afaria antolatu genuenetik, baina, aurten bazkide batzuek egindako eskaerari erantzunez kantu afaria antolatuko da abenduaren 15ean Artatse elkartean.\nPrezio arrunta 15 eurokoa izango da eta bazkideek 12 euro ordaindu beharko dituzte.\nTxartelak Jardunen eta Arranon eskuratu ahal izango dira azaroaren 27tik aurrera, baina dagoeneko data agendan apunta dezakezu!\nDagoeneko Errigorako otarren eskaera egiteko aukera dago azaroaren 14a arte. Jarduneko bulegoan edota www.errigora.eus webgunean egin daitezke eskaerak. Aurten ere aurreko urtean bezala bi saski ezberdinen artean aukeratu ahalko da, zuria edo beltza eta bakoitzak 50 euro balio ditu.\nAnimatu zure aletxoa ipini eta euskarari bultzada ematera!\nAltxorraren bila jolasa Osintxuko ludotekan\nAtzo arratsaldean Osintxuko ludotekan altxorraren bila jolasa egin zuten. Giro ederra lagun primeran pasatu zutik guztiek.\nSukaldaritza tailera txapligun!\nAsteburuan primeran pasatu zuten txapligun bertaratu ziren gaztetxoek. Bizkotxoak egin zituzten igandean eta ondoren lagun artean hauek dastatzeko aukera ere izan zuten.\nKurtso honetan ere bueltan da “domeketan familian gozatzen” egitasmoa eta igande honetan emango zaio hasiera. Udazken garaian bete-betean gauden honetan, urtaro honekin lotutako eskulanak eta mural bat egiteko aukera izango da goizeko 11:30etatik 13:30ak bitartean.\nAnimatu igande goiza familian eta giro ederrean pasatzera!\nDagoeneko martxan da aurtengo kurtsoko auzoko egitasmoa. Talde guztiak oraindik martxan ez dauden arren, hemen duzue aurten martxan egongo diren hiru taldeen inguruko informazio gehiago.\n-Emakume taldea: emakumeen integrazioa lantzeko taldea.\nAsteazkenero 10:00etan Udal Liburutegian/ Hasiera data: urriak 23\n-Ostiral goizetako taldea: 11:00etan Udal Liburutegian/ Hasiera data: azaroak 5\n-Ostiral arratsaldetako taldea: 18:00etan Udal Liburutegian/ Dagoeneko martxan\nEz galdu aukera eta animatu eta zabaldu zure inguruan ere!


TAO txartela berritzeko eta iazko diru itzulketa eskatzeko epeak irekiko dituzte hilabete bukaeran | Herribizia\nTAO txartela berritzeko eta iazko diru itzulketa eskatzeko epeak irekiko dituzte hilabete bukaeran\nMugikortasuna 2018-01-12 | 0\nUrtarrilaren amaieran zabalduko dute epea TAO txartela berritzeko eskaerak egiteko. Epe laburrean, udalak informazioa emango du erreziboa helbideratzeko jarraitu beharreko prozedurari buruz, izan ere, aurrerantzean ez da beharrezkoa izango urtero berritzea. Halaber, 2017ko diru itzulketa egiteko moduaren berri ere emango dute.\nUrtearen amaieran TAO zerbitzua udalak hartu zuen bere gain, eta beharrezkoak diren aldaketa eta egokitzapenak egiten ari dira sistema berria martxan jartzeko. Egoiliar txartelen jabe diren herritarrek eta merkatariek beharrezkoa duten informazioa izan dezaten, datorren astean udalak bidalitako informazioa jasotzen hasiko dira, besteak beste, ondoko gaiak argitzeko:\n2017ko diru itzulketa nola egingo duten azaltzeko, izan ere, zerbitzua urte osokoa izanik, azken hilabeteetan ez zen eskaini.\nErreziboaren helbideratze prozedura zein izango den azaltzeko. 2018rako egoiliar txartelak ordaintzeko garaian %20ko jaitsiera onartuta dago. Zerbitzuaren publifikazioaren ondorio izan da jaitsiera.\nEskaerak aurkezteko epea 2018ko urtarrilaren 29tik otsailaren 16ra izango da, udaletxean. Ondoko ordutegia izango du: 08:00-14:00 astelehenetik ostiralera.\nZerbitzua otsailean zehar martxan jartzea da aurreikuspena; dena den, informazioa ematen jarraituko dute eta aldez aurretik jakinaraziko dute.\nTxartelik ez, eta berritzeko izapiderik gabe\nBestalde, zerbitzua modernizatzeko eta, batez ere, erabiltzaileei gauzak errazteko asmotan, datozen egunetan, ekipamendu berria instalatzeari ekingo dio udalak. Gailu berriek hainbat abantaila dakartzate, tiketik edo egoiliar txartelik gabe funtzionatzea, besteak beste.\nHorrek, gainera, ekarriko du helbideratzea egin eta gero egoiliar edo merkatari txartelak fisikoki berritu beharrik ez edukitzea. Helbideratzea egiten dutenen kasuan, Udalak ofizioz konprobatuko du eskatzaileak baimena edukitzeko baldintzak betetzen jarraitzen duen, eta hala den kasuetan automatikoki berrituko du. Hartara titularrak ez du zertan izapidea egin beharko.\nUdaletxera sartzeko atea Andra Mari kalera aldatuko dute, behin behinekoz


XIV. Juan San Martin bekaren deialdia aurkeztu da — Kultura — Eibarko Udala\nXIV. Juan San Martin bekaren deialdia aurkeztu da\nAurtengo deialdian landuko den ikerketa esparrua historia izango da. Beka 9.000 eurokoa da, eta Eibarko Udalak kaleratzen du UEUrekin lankidetzan. Eskaerak egiteko epea 2019ko urriaren 11ra arte egongo da zabalik.\nPortaleko Kultur Etxeak XIV. Juan San Martin bekaren deialdia aurkezteko prentsaurrekoa hartu du gaur goizean. Bertan elkartu dira Eibarko Udaleko Euskara eta Kultur zinegotzi den Patxi Lejardi, UEUko ordezkari Mari Karmen Menika eta Juan San Martin familiaren ordezkaria, Oier San Martin.\nBekaren helburua da euskarazko ikerketa sutatzea da eta Juan San Martin eibartar ikerlaria omentzea. Aurtengo deialdian bekaren gaia historia izango da.\nBekara aurkeztu nahi dutenek eskaera eta dokumentazioa 2019ko urriaren 11ra arte aurkeztu beharko dute PEGORAn (Herritarren zerbitzurako bulegoan) edo elektronikoki www.eibar.eus udal webgunean.\nInformazio osoa eta dokumentazioa ikusteko sakatu HEMEN.\nJuan San Martin bekaren ibilbidea\nJuan San Martin beka 2001 urtean jarri zen abian Eibarko Udalaren eta Udako Euskal Unibertsitatearen arteko lankidetzan.\nLantzen diren ikerketa esparruak Juan San Martinek bere bizitzan zehar landutakoak dira.\nAurtengoa argitaratzen den 14. deialdia da. Urte hauetan guztietan 70 lagun aurkeztu dira deialdiotara. Beka 9.000 eurokoa da eta sari hori 11 lagunek jaso dute. Bi deialditan gelditu dira bekak esleitu gabe: 2008an, epaimahaiak nahikoa mailarik ez zuelako ikusi proposamenetan; eta 2017an, eskaerek ez zituztelako beka eskatzeko baldintzak betetzen. Bestalde, 2011n lana ez zen amaitu, ikerlariak bekari uko egin baitzion.\nEmandako beka horietako 10 lan bukatuta daude eta horietatik 7 argitaratuta.\nArgitaratutako lan guztiak Eibarko Juan San Martin Udal liburutegian daude eskuragarri.\nHonako hauek dira orain arte eskaini eta landu diren gaiak eta irabazleak:\nDebabarreneko landaredia ibilbideen bitartez.\nHutsik geratu zen.\nHaritz Monreal Zarraonandia\nMendizaleen literatura: narratiba biografikoaren azterketa konparatiboa\nEz zuen lana burutu eta bekari uko egin zion.\n“EIBAR.ORG BLOG KOMUNITATEA: HURBILKETA BAT ATARIAREN ANALISIAREN BIDETIK\nLana aurkeztua eta ontzat emana.\nJozu Ozaita eta Jaime Altuna\n“Halloween edo Animen Gauaren ospakizunen inguruan Euskal Herrian eman den bilakaera eta partaideen diskurtso, bizipen eta praktiken azterketa”\nItzalitako kalabazen berpiztea (ISBN: 978-84-8438-651-3)\nMari Karmen Menika, UEUko ordezkaria; Patxi Lejardi, Eibarko Udaleko Euskara eta Kultur zinegotzia; eta Oier San Martin, Juan San Martin familiaren ordezkaria.\netiketak: Euskara, Eibar, historia, Juan San Martin beka, UEU, Eibarko Udala


Abiadura Sentsibilizatzeko Hilabetea: Zergatik da WebSpeed Infografia\nGutxi gorabehera idatzi dugu zure webgunean azkar kargatzeko gaitasunean eragina duten faktoreak eta nola partekatu abiadura motelagoa min egin zure negozioari. Zintzotasunez harritzen nau edukiak merkaturatzeko eta sustatzeko estrategietan denbora eta energia izugarri gastatzen duten kontsultak egiten dituzten bezeroen kopuruak - hori guztia kargatzeko optimizatuta ez dagoen gune batekin ostalari gutxiko kargatu bitartean. Gure webgunearen abiadura kontrolatzen eta hilero doikuntzak egiten jarraitzen dugu, kargatzeko denbora murrizteko.\nAbiadura motelak etsigarriak dira erabiltzaileentzat, salmentak, mugikorreko esperientzia, bezeroaren esperientzia, bilatzaileen sailkapena eta bihurketak eragiten dituzte; horrek guztiak zure diru sarreretan eragina du. Infografia hau nabarmena, 12 kasu azterketetan zehar ibiltzen da orriaren karga denbora hobetzeak negozioaren emaitzetan nola eragin zuen erakusten dutenak:\nmPulse mugikorrabihurketa tasa% 1.9 da orriak 2.4 segundotan kargatzen direnean, baina 0.6ra jaisten da 5.7 segundoko karga aldiz gainditzen dutenean.\nYahoo! trafikoa% 9 handitzen da orria kargatzeko denbora 0.4 segundo murrizten badute.\nAmazon urtero 1.6 mila milioi dolarreko diru sarrerak gal ditzake urtero orrialdeak kargatzeko denbora segundo 1 motelagoa izango balitz.\nBing jakinarazi du 2 segunduko atzerapenak% 4.3ko diru sarrera galdu duela bisitari bakoitzeko,% 3.75 klik gutxiago eta% 1.8 bilaketa kontsulta gutxiago.\nSmartFurniture abiaduraren hobekuntzek% 20 irabazi dituzte trafiko organikoan,% 14 handitu dira orrialde-ikustaldietan eta sailkapena igo da batez beste 2 gako-hitz bakoitzeko\nShopzilla agerian utzi du orrialde azkarragoek orrialde motelagoek baino% 7-12% bihurketa gehiago ematen dituztela.\nmicrosoft jakinarazi du 400 milisegundoko atzerapenak% 0.21 murriztu dezakeela kontsulten bolumena.\nFirefox dioenez, batez besteko karga denborak 2.2 segundotan murrizteak deskargak% 15.4 handitu ditzake.\nGoogle latentzia 100 eta 400 milisegundotan handitzeak eguneroko bilaketak% 0.2 eta% 0.6 murriztu zituen hurrenez hurren.\nAutoAnything orrialdearen karga abiadura erdira jaitsi eta salmenten% 13ko igoera eta bihurketa tasen% 9koa.\nEdmunds 7 segundo bizarra kargatzeko denboran eta orrialde-ikustaldietan% 17ko gehikuntza eta iragarkien diru-sarreren% 3ko hazkundea izan zuen.\neBay Walmart orrialdearen abiadura denborak hobetu ditu, eta, ondorioz, gune horretako ia konpromiso eta bihurketa metrika guztietan gehituko da.\nGarrantzitsua da abiadura lortzeko diseinua ez duzula sakrifikatu behar. Gune berritzaile eta erabat harrigarri batean inbertitu zuen arrisku enpresa ezagun bati lagundu genion. Aukeratu zuten diseinu agentziak gai ederra eraiki zuen hutsetik, oso proiektu garestia. Gunea premium hosting saltzaile batean abiarazi zutenean, orrialdeak 13+ segundotan kargatzen ari ziren, erabiltzaile gehienentzat onartezinak. Arazo ugari aurkitu ditugu: besteak beste, beharrezkoak ez diren script-ak gune osoan kargatzen, optimizatu gabeko bideoak, konprimitu gabeko irudiak, kanpoko dozenaka script eta estilo orri ugari. Aste batzuk barru, gunea 2 segundutan kargatu genuen hainbat estrategia erabiliz.\nGure agentzia, DK New Media, arazo ugari identifikatu eta zuzendu zituen - besteak beste, beharrezkoak ez ziren scriptak gune osoan kargatzen, optimizatu gabeko bideoak, konprimitu gabeko irudiak, kanpoko script ugari eta estilo orri ugari. Aste batzuk barru, gunea 2 segundutan kargatu genuen hainbat estrategia erabiliz. Gunea konpontzeak ez zuen diseinuaren esperientzia apur bat aldatu, baina frogatu egin zen erabiltzailearen esperientzia hobetu zela.\nTags: kargatumaxcdnmpulseorrialdearen kargaorria kargatzeko denboraorri abiadurakargatzeko denborapagespeedabiaduraabiadura tresnaktorbitweb abiadurawebgunearen abiaduraweb abiadura\nKaon AR: B2B errealitate areagotuko plataforma


Urteetan desagerturik izan den karraskaria topatu dute Kanpezun - Alea.eus\nInguruko berezko espeziea bada ere, XVII. mendean Iberiar penintsulan desagertu zirenetik ez da ohikoa kastoreak bertako ibaietan topatzea. Azkenaldi honetan, ordea, karraskari hauek ingurura bueltatu dira. Urriaren 25ean, Kanpezuko Nusi arrantzarako lakuan, espero ez zuten bisitari bat izan zuten, goizeko bederatziak aldera. Langileak instalazioetara iritsi zirenean, arrain-haztegiaren urmaeletan kastore bat topatu zuten. "Berarekin zer egin ez genekienez, Foru Aldundira deitu eta handik ez ukitzeko esan ziguten", azaldu du Aitziber Asteasuinzarrak, bertako langile batek. Goiz erdia karraskariaren atzetik gora eta behera ibili ondoren, azkenean langileek animalia harrapatu eta errekara itzuli zuten. Baina Santikurutze Kanpezu ez da mota honetako karraskariak bizi diren leku bakarra. Duela bi urte, esate baterako, Lacorzana eta Rivabellosa herrietan animalia honen presentziaren zantzuak topatu zituzten, ibai inguruko makalak kalteturik ikustean.\nGarai batean, gizartean kastorea oso animalia preziatua izan zen gizakiak bere haragia jaten zuelako, eta haren koipea kriseiluak pizteko erabiltzen zuten. 2003. urtean, espeziea berreskuratzeko asmoz, Pays des Castors izeneko Belgikako talde ekologista batek, ilegalki eta sekretupean, Bavarian hazitako 18 kastore europear bota zituen Aragoi ibaira. Geroztik, tamaina handiko karraskari hauek, poliki-poliki Aragoi, Nafarroa eta Errioxako errekak kolonizatzen joan dira, Arabako lurraldera iritsi diren arte. Ondorio larririk ez\nBere hortzekin ibai ertzeetan dauden txopo edota sahatsetan eragiten dituzten kalteez aparte, Gorka Belamendia Ataria hezeguneko koordinatzailearen esanetan, animalia arrotza honek ez du gure ekosisteman kalte "larririk" eragiten. "Bere elikagai nagusia belarrak dira, ez dituzte gaixotasunik igortzen, eta gaueko animaliak direnez gizakiengandik ihes egin ohi dute; arazo larririk ez beraz", azaldu du Belamendiak. Aldiz, errekek beren dinamika jarrai dezaten lan handia egiten dutela nabarmendu du Gasteizko hezeguneko teknikariak. "Izan ere, erreketan sortzen dituzten hormek hezeguneen sorkuntza erraztu, uholdeak kontrolatzen lagundu, edota hondakinak errekatik kanpo ateratzen dituzte". Zabaldu artikulua: Erantzun


César Arrondok “Vascos en Laprida” argitaratu du : Hamaika Bide Elkartea\nCésar Arrondok “Vascos en Laprida” argitaratu du\nBy\tHamaikabide Elkartea\ton\t2014/12/06\tin\tErreseinak, Liburuak\nCesar Arrondo irakasleak, gure elkarteko partaide ezaguna, Argentinako Laprida herriko euskaldunen historia txikia, eta aldi berean heroikoa, bildu du. 1899an, Laprida sortu zenean, han zeuden geure herrikideak eta aktiboki lagundu zuten proiektu berri hartan. Gaur egun, ehun urte baino gehiago igaro direnean, haien ordekoek lanean darraie Latinoamerikan euskal identitatearen defentsan. Arrondo irakaslearen ekarpen interesgarria zalantzarik gabe.\nLaprida (Argentina): Lauburu argitaletxea,2014.


Gainazal omnifobikoak | Cidetec Surface Engineering\nOmnifobia, tradizionalki, likido guztiak uxatzeko ezaugarri gisa deskribatu izan da, edozein izanik ere haien gainazal-tentsioa.\nKontzeptu hori oinarri harturik, CIDETEC hainbat eratako gainazalak lantzen ari da: likidoak ez ezik, bestelako substantziak ere uxatzea da helburua, hala nola odola, olioa eta jaki eta edariekin loturiko orbanak, baina baita material solidoak ere, izotza, hautsa eta intsektuak, kasu.\nGainazal omnifobikoak garrantzitsuak dira, abantaila ugari eskaintzen baitituzte errendimenduarekin eta babesarekin loturik, hala nola mantentze-lanen kostu txikiagoak, prozesu efizienteagoak, higienea eta segurtasuna eta abar. Finean, aztertzeke dagoen mundu bat.\nZergatik gainazal omnifobikoak?\nGainazal omnifobikoen ezaugarria da kontaktu-angelu oso handiak dituztela ur eta olioarekiko, eta material mota askorekin sor daitezkeela. Horri esker, zenbait eratako likidoak uxatzea lortzen da aplikazio batean baino gehiagotan, hala nola ura eta substantzia oliotsuak (olioak eta disolbatzaile organikoak, koipeak, eta abar), baina baita bestelako fluidoak ere (airearen hezetasuna, eta abar). Horrek hainbat eratako emaitzak sortzen ditu:\nGainazal autogarbigarriak edo erraz garbitzeko modukoak\nOrbanen aurkako gainazalak\nIzotzaren aurkako gainazalak\nBehe-lainoaren aurkako gainazalak\nZikinkeriaren aurkako gainazalak\nHatz-marken aurkako gainazalak\nGrafitien aurkako gainazalak\nBakterioen aurkako gainazalak\nFoulingaren aurkako gainazalak\nIntsektuen aurkako gainazalak\nCIDETEC Surface Engineering konprometiturik dago soluzio eta jakintza pertsonalizatuak ematearekin, eta enpresei aukera ematen die omnifobikotasunaren eta itsaspen txikiko gainazal eta estalduren arloan estali gabeko beharrei aurre egiteko.\nHainbat garapen kimiko gauzatzen ditugu, zeinek gainazalen aldaketan ez ezik (kimikoki eraldatutako gainazalak, polimeroen bidez eraldatutako gainazalak, estaldurak aplikatzea) masaren aldaketan ere eragiten baitute. Hala, barrutik eraldatzen dute produktua.\nEstaldura-industriaren balio-kate osorako: produktu kimikoen hornitzaileak, akabera-industria, piezen eta osagaien fabrikatzaileak, azken erabiltzaileak/jatorrizko ekipamenduen fabrikatzaileak.\nHainbat estrategia kimiko garatzen ditugu, azken erabilera-baldintzetara egokitutako propietate omnifobikoak dituzten gainazalak eta materialak hornitzeko. Zenbait industria-sektoretan trebetasun sendoak eta esperientzia zabala dituen diziplinarteko talde bat dugu, gaitua askotariko premietara bideratutako abangoardiako ikerketan aritzeko. Gure instalazioetan, erabat hornituriko laborategiak eta lantegi pilotuak ditugu, eta, horri esker, industriara eraman aurreko baldintzetan aplikatu eta probatu ditzakegu gure soluzioak:\nI+Gko laborategiak, formulazioen diseinua, sintesia eta analisi kimikoa egiteko.\nGainazalak prestatzeko eta aurrez tratatzeko protokoloak (kimikoak, fisikoak, mekanikoak, eta abar), substratuaren beharretara egokituta.\nEstaldurak hezean aplikatzeko teknikak: berniza, errotazio-estaldura, inprimaketa-teknikak (tinta-injekzioa eta serigrafia), lainoztatzea (laborategiko lainoztatze-sistema automatizatua), immertsio bidezko estaldura (laborategia eta planta pilotua), elektroestaldura (laborategia eta planta pilotua), eta abar.\nFilm finak karakterizatzeko ekipamendua: morfologia, konposizioa, egitura, estetika, hezegarritasuna, zimurtasuna, gogortasuna, marraketarekiko erresistentzia eta zahartzea.


Naziogintza, elkarlanean | Imanol Lasa Zeberioren bloga\nEuskara da euskaldunoi bihotzean taupada eragiten diguna. Hortaz, hasi gaitezen hemendik herri estrategi berria eraikitzen. Hezkuntza arloan akordio zabala eta behin betikoa lortzeko atarian omen gaude. Hori berri ona da. Bide horretatik jarraitu dezagun, urratsak emanez; batzuetan pausu txikiak izango dira, besteetan, berriz, jauziak. Denak dira beharrezkoak. Behingoz utz dieziogun soka-tiran aritzeari eta ekin diezaiogun, denok bat, arraunari.\neuskal politikaeuskaraeuskeraKarmelo landaMarkel Olanonaziogintzazuzeu


Assata taldea, Haizea eta Ningra rap-kantariekin batera, AGAKO egunaren baitan - Arrasate - Goiena.eus\nAssata taldea, Haizea eta Ningra rap-kantariekin batera, AGAKO egunaren baitan\nEneko Azurmendi 2021-04-19 10:27\nAssata taldeko kideak, Arrasaten.\nGala Galantaren ostean, AGAKO eguna egingo dute zapatuan, hilaren 24an. Goizean, Haizea eta Ningra rap-kantaria gasteiztarren emanaldia izango da, 12:00etan hasita, eta ostean Assata talde arrasatearra igoko da gaztetxeko oholtzara, haien disko berria aurkeztera, besteak beste. Arratsaldean, ekitaldia egingo dute Monterronen.\nKontzertuetarako sarrerek bost euro balio dute eta agakok30@gmail.com helbidera idatzita eskuratu ahal izango dira. Hori bai, pertsona bakoitzak gehienez hiru sarrera erosi ahal izango ditu. Ordainketa zapatuan bertan egin beharko da, sartzerakoan.\nArratsaldean, gaztetxea kalera ateratzeko helburuarekin, ekitaldia egingo dute Monterron parkean, 18:30ean hasita. "Hau sorpresaz beteta etorriko da eta hurbiltzera animetan dittugu herritarrak. Ez die garbatuko!", azaldu dute AGAKOko kideek.


Martin - Alaine Agirre - Maite Gurrutxaga - 111 Akademia\nMartin desberdina da. Hala esaten dute denek. Gauzak egiteko bere modua daukalako, edo gehiago kostatzen zaiolako. Baina kontalariak badaki Martin ez dela arraroa, normala dela eta maitagarria… nahiz eta berezi samarra izan. Desberdintasunari, integrazioari eta bazterkeriari buruzko album zoragarri honek Espainiako OEPLI erakundearen Lazarillo saria jaso zuen album ilustratuen atalean.


Kontxi nerabe eta smartphone buruzko hitzaldira doa – KZblog\nKontxi nerabe eta smartphone buruzko hitzaldira doa\nKaixo KZguneako lagunak! Hemen nauzue zuei abentura berri bat kontatzeko. Ay ene! Ez dakizue Jon, nire semeak, Unax, nire bilobarekin duen nahigabea… Ikasgai batzuetan huts egin du ikastolan. Mugikorra duenetik, mutilak orduak eta orduak pasatzen ditu honi erantsita… eta 15 urte besterik ez ditu! Jada, nire semeari eta errainari pentsatzen dudana esan diet… eta zer pentsatzen dut nik? Ba mugikorra kendu behar izango luketela… Eta nire errainak ezetz, horrek ez duela ezer konpontzen. Tira, ba, ez dago ezer esatekorik.\nBeraz, KZguneara bere gurasoekin etorri naiz. Uste dut inoiz ikastaroren bat egon dela nerabeak mugikorrekin egiten duten erabilerari buruz. Eta hain zuzen, Jone-k egiaztatu zigun. Bi orduko hitzaldi bat da, “Hobe aurre hartzea sendatzea baino. Nerabeak eta Smartphone-ak”. Beraz, hirurak eman genuen izena eta egun batzuk geroago hitzaldira joan ginen.\nHitzaldiak gaiaren inguruko atal desberdinek lantzen zituen. Lehendabizi sarrera bat egin ziguten gaurko egoerari buruz, nola teknologia berriak harremanetan egoteko ohiturak aldatu dituen, batez ere, nerabeengan, egunean zehar zazpi ordu mugikorrera jota egoteko gai bait dira eta adikzioa bihurtu daiteke. Adikzio honek pixkanaka familiatik urruntzen ditu eta lehen familiarekin egiten zituen gauzak egiteko gogoa gal dezakete.\nGainera, gazteek mugikorrekin egiten duten berezko erabileragatik sor daitezkeen beste arrisku batzuk daudela azaldu ziguten. Non sartzen dira? Norekin daude harremanetan? Hau dela eta azken urteetan oso arriskutsuak izan daitezkeen jokaerak sortu dira, adibidez “Grooming”, “Sexting” edo “Ciberbullyng”. Hauek oso kontuan izan behar ditugu.\nAzkenik, kontroleko neurriak hartzeko aholku batzuk eman zizkiguten, nolabait egoerari aurre egiteko. Gauza guztiekin gertatzen den bezala, gailu hauen erabileran hezitzea ere garrantzitsua da eta batez ere gure seme-alabak… edo bilobak… eta non sartzen diren jakitun izatea.\nHitzaldia bikaina iruditu zitzaidan, KZgunean egon naizen onenetakoa. Nire semea eta nire erraina, poz-pozik irten ziren. Eta Unax-en jokaera mugikorraren erabileran hobetzeko moduari buruz ideiak argitu zitzaizkien… Beno, kontatuko dizuet nola doazen gauzak… Hurrengora arte!\nNork KZgunea| 2018-02-22T11:02:00+00:00\t2018/02/22|Internet y nuevas Tecnologías, Orokorra|Iruzkinik gabe\nINTERNETEN GAUZAK GABONETAN


2021eko sagardotegien denboraldia txotxik gabe, otsailaren 5etik aurrera\n2021eko sagardotegien denboraldia edo 'txotx' garaia otsailaren 5ean hasiko da, baina covid-19ari aurre egiteko neurrien ondorioz, ezingo da 'txotx'ik egin upelez upel; sagardoa botiletan edo pitxarretan zerbitzatuko da eta bezeroak mahaiaren inguruan eserita egon beharko dira.\nSektoreko ordezkariek prentsaurrekoa eman dute gaur Donostian eta egoera "zailari gogoarekin, ilusioarekin eta pasioz" aurre egiteko konpromisoa agertu dute. Horretarako, protokolo berezi bat jarriko dute martxan, "sagardo berria dastatzeko eta sagardotegietan esperientzia erakargarriaz eta berritzaileaz gozatzeko".\nEuskal Sagardoa Jatorri Izendapeneko eta Gipuzkoa, Araba eta Bizkaiko Elkarteetako ordezkariek azaldu dute sagardotegien denboraldiko elementu garrantzitsuena "sagardo berria dastatzea" dela, "menu on batekin batera" eta, hori, aurten, "mahaian eserita" egin beharko dela.\nSagardotegiek sagardo berria jarriko dute mahaietan, pitxar eta botila gardenetan, eta bakoitzak azalpen bat eramango du. Informazio txartelean upelaren zenbakia eta dagokion azalpena jarriko dute, bezeroak "uneoro jakin dezan zein sagardo ari den edaten". Gainera, txartelean QR kode bat egongo da sagardoaz eta produktuez informazio gehiago eskuratzeko.\nOtorduan mahai bakoitzak arduradun bat izango du, altxatzeko eta pitxarra betetzeko aukera izango duena, sagardotegiko arduradunarekin batera betiere.\nSektoreko ordezkariek esan dute uzta berriaz mahaian gozatzea "apustu berritzailea" dela, baina, aldi berean, "garai bateko kontsumo era berreskuratzea" dela; izan ere, "historian zehar sagardoa pitxarretan zerbitzatu izan da".\nUneotako neurrietan oinarrituta, mahaietan gehienez 6 pertsona eseriko dira, eta zerbitzua mahaian emango da, segurtasun neurriekin. Gainera, urtarrilaren 12ko dekretuaren arabera, sagardotegiak 20:00etan itxi beharko dira.\nUztari dagokionez, sektoreko ordezkariek azaldu dute 2020a ez dela oso oparoa izan, baina "bai izaera handikoa", eta sagardoaren "ezaugarri nagusiak izaera eta gorputza" direla.


ALBAOLAKO BISITAREN KRONIKA - BlogaBogaBlogaBoga\n← “Euskarak egiten gaitu euskaldun”\nXamarrekin solasean, gure kulturaren dibulgazioaren beharra. →\nDuela pare bat aste, Pasaian dagoen Albaolara Legazpi 6 euskaltegiko hirurogei lagun hurbildu ginen.\nEgun ederra eman genuen Pasaia aldean, eta gure hiru ikaslek beren kronikak helarazi dizkigute. Jarraian dituzue hiru kontaketak. Esker mila, Mertxe, Make eta Ismaeli.\nPasa den asteartean, 22an, txango kultutala egin genuen.\nBederatziak eta laurdenetan Bretxan elkartu ginen hamar lagun eta ttipi-ttipa, ttipi-ttapa euria pixka bat eta giro onarekin S. Pedrora iritsi ginen.\nFalkon Kresten gure hamaiketakoa hirurogei lagunentzat prestatuta zeukaten, zeren oinez joateko ez, baina jateko denok prest.\nPintxo bat ogitartekoan jan genuen: hegaluzea, piparra eta antxoa. Oso ona zegoen eta edateko, sagardoa, txakolina, ardoa… bakoitzak nahi zuena.\nHamabietan bisita hitzartua genuen, Albaola Museoa ikusteko. Oso interesgarria izan zen eta adi-adi entzun genituen eman zizkiguten azalpenak.\nSarrera pixka bat arriskutsua baina barrukoa oso polita.\nDuela urte asko, 1563an, Pasaian eraiki zuten San Juan baleontzia, egurrez, Ternuara joateko baleak harrapatzera.\nEuskal Herritik eramaten zituzten elikagaiak sei hilabete pasatzeko eta Ternuara iristean etxeak egin behar izaten zituzten beraiek bizitzeko.\nBehar zuten guztia hemendik eramaten zuten.\nKriston hotza pasatzen zuten: 20º zero azpitik.\nBi urte beranduago, 1565ean, San Juan baleontzia hondoratu egin zen Kanadako kostaldean. Gero, 400 urte beranduago, 1978an bertan aurkitu zituzten itsasontziaren hondakinak.\nOrain Donostia 2016 dela eta Kanadako Gobernuaren laguntzarekin eraikitzen ari dira San Juan baleontziaren erreplika.\nXVI. mendean eraiki zuten Pasaian “San Juan” baleontzia.\nOrain ari dira ontzi honen erreplika egiten, Museo bihurtutako ontziolan.\nLana lehen bezala egiten ari dira: arotzak garai bateko teknikaz ari dira egiten itsasontzi hau.\nBalearen arrantza oso garrantzitsua zen XVI. medean, baita bakailuarena ere.\nEuskaldun arrantzaleak bakailua lehenengo lehortu egiten zuten eta gero gatzetan jarri; hortaz, gatza gutxiagorekin. Beste lekuko arrantzaleak berehala gatza botatzen zioten eta hala gehiago gastatzen zuten.\nBeste bitxikeria bat zen euskaldunak sagardoa eramaten zutela edateko eta horregatik ez zuela harrapatzen eskorbutoa.\n2016ko azaroren 22a asteartea zen….\nAlbaola Museora (Pasaian). Legazpi 6 euskaltegiko talde batek txangoa egin zuen: Donostiatik Pasai Sanpedrora. Gure jomuga zen Albaola Museoa bisitatzea. Eguraldia txarra zen: eguzkirik gabe eta, gainera, euri meatxua izan zen. Beti bezala, norbaitzuk (ausartak) bidaia oinez egin zuten. Adibidez, Maite eta Virginia (andereñoek), eta Mertxe Make, Ana Mari, Ana, Jaione, Ester, Kotelo (Ostolaza Diaz jauna), Xabier (errioxakoa), Fermin (erreportaria) eta abar. Zenbaitzuk (alferrek), kotxez egin zuten bidaia : Jone, Lourdes , Mikel (ile goxua), Imanol (gizon herabetia) eta ni, (errena).\nHamaiketan ,talde osoa Muguruza tabernan gelditu ginen (jendeak deitzen dio “Falkon Krest”; nik ez dakit zergatik bere Kaliforniako konnotazioa.. ). Han, jakina, hamaiketakoa egin genuen.\nEta gero, denok oinez Albaola Museora Joan ginen. Albaolan Pasaiako itsas kultur faktorian,XVI. mendean, portu berean egindako “San Juan” baleontziaren erreplika historikoa jendeaurrean eraikitzen ari dira. Museo bihurtutako ontziola honetan, euskal itsas historian murgilduko zara, arotzak garaiko teknikak erabiliz lanean zuzenean ikusiko ditugu……\nBisita bukatu zenean, museoa utzi genuen. Orduan euritakoen azpian. Euria asko izan zen untzi lekurantz. Sanpedrotik Sanjuanera Joan behar genuen bazkaltzera.\nItsasoan zehar ikusi nuen kaio mordo bat zeru azpian bere musika abesten zuten.Benetan kantu ederra zen ¡ niri ilea kizkur bihurtzen zait, momento horretan.\nAzkenik, hiru hitz esan nahi ditut: ondo pasatu nuen !\nData: 2016, abendua 1 | Kategoriak Asteroko aipuak | Iruzkinak


Hemen zagoz: Sarrerea > Sustraiak > Argibideak > Gaur egun > Orue - Eubako Berriak > Gurutzeko San Pauloren jaia - 2014\nPasa dan 2014ko urriaren 19an, senitarte giroko gertaera batek batu zituen Orue-Eubako Pasiotar Alkartea, Parrokiako kristinau jentea eta Alkartearen ekintzetan eta hainbat lan arazoetan alkarlanean jokatzen dauen jente batzuek.\nOrue-Eubako Pasiotar Alkartearen senitarte giroko jazoera bat, Parrokiako kristau jenteagaz eta Alkartearen ekintzetan eta hainbat lan arazoetan alkarlanean jokatzen daben batzuekaz. Adiskidetasunezko giro goxoan. Eukaristiako ospakizunean alkartuta, musika eta abesti ederrez gozatuz, baita geroago mahaikide ugariz eta anaikorrez osotuz.\nDomekako Eukaristia jaigiro alaian ospatu genduan, Gurutzeko San Pauloren irudia goralduz, Pasiotarren sortzailea danez eta gaur ere baliozko dan bere mezua eta Misinoa azpimarkatuz. Horrez gainera, DOMUND Eguna zan, eta bere misiolari alderdia eta bertako ekintza eta bere ekintzazko solidaritza sendoa aurrean jarriz.\nEta egunak eta jai bereziak merezi ebenez, ospakizun bizia izan zan, Orue-Eubako Parrokiako Koruari eta Gasteizko “ARANTZABELAKO”, izen bereko ikastolako umeen guraso eta irakasleak sortutako Abesbatzari esker, guztiongan ahogozo asegarria dastatzera emonez.\nEukaristiako ospakizunaren ondoren, “Arantzabelako Abesbatzaren” ekitaldia eskeini euskuen, euskal giroko abesti ederrez osotua, baita Gasteiz eta Araba aldeko banaka bat tartekatuz. Zoragarrizko “bitxia” halako ospakizunaren goralgarritzat.\nKontzertuaren ondoren, partekide guzientzat luntxa izan genduan. Sekulako giro gozo eta alaian. Merezi izan eban!\nPasiotar Alkartearen jatokian anaiarteko bazkari ederra izan genduan, Alkartearen eta bere hurreko lankideen arteko hartemonak sendotuz, ospakizun esanguratsu honen bidez.\nESKERRAK guztioi zuen laguntzagaitik eta Gurutzeko San Paulok, orain arte lez, bedeinkatu gaizala ospakizun honetan parte hartu eta gozatu genduan guztiok. Benetan ospakizun xumea baina anaikorra. Eskerrik asko!


Bizitza estralurtarraren aurkikuntza, milurteko berri handiena izango litzateke - Estrategia Donostia\n2009 Martxoa 30\nBizitza estralurtarraren aurkikuntza, milurteko berri handiena izango litzateke\nKazetaria eta Zientzia hedatzailea\nNor hobeto Garapenaren Teoria eta Darwinen Dilemari buruz hitz egiteko, Javier Sampedro baino?\nIkertzaile espainiarrak izen handiko Nature aldizkarian idatzi duen kazetari bakarra izan dela harro asko esan dezake.\nDonostian eman zuen hitzaldiak antolatzaileen aurreikuspen guztiak hautsi zituen (Donostiako Plan Estrategikoa eta Carlos Elosegi-Poliklinika Gipuzkoa) eta jende ugari erakarri zuen Donostiako Udaletxera.\nKontatzen duenari, kutsatzen duen pasioa eta hizlari gisa duen gaitasuna gehitu behar zaizkio, gogo handia igortzen du, gertukoa dirudi eta “beldur eszeniko” eta ongi doan umore pixka batekin, arrakasta seguru dauka.\nGipuzkoako hiriburuan eman zuen hitzaldia aprobetxatuta, berarekin Darwin, zientzia eta etorkizunari buruz hitz egin genuen.\n- Zein da Donostian hitzaldia eskaini eta gero, sustraitzea gustatuko litzaizukeen mezua?\nGarapenaren teoriaren gauzarik garrantzitsuena zera da, bizia bat dela.\nPlanetako bizidun guztiak jatorri komun batetik gatozela.\nIzan ere, ideia horretara heldu arte, biologia zigilu bilduma bat besterik ez zen. Ez zen ezertxo ere ulertzen. Darwinek bateratze hori ekarri zuen.\nEl País egunkariko zure artikuluetan maitasuna, internet, kimika, arrazakeria eta abar aipatzen dituzu. Guztia al da ZIENTZIA, edo behintzat guztiak izan dezake aplikazio zientifiko bat?\nNik hala uste dut. Espero dut arteak noizbait bere azalpen zientifikoa izatea, baina horretan ez daukagu ideiarik ere, gauzak nondik joan daitezkeen.\nUste dut guztiak azalpen zientifiko bat izango duela, baina diziplina batzuk oso urrun daude oraindik.\nZer deritzozu Donostiak berrikuntza alorrean, I+G+B eremuan duen posizioaz?\nUste dut sekulako etorkizuna duela eta kulturak eta zientziak hirietan lekua daukatela.\nSarean dagoen gizarte baterantz goaz eta. Hiriak kulturari eta zientziari, alor ezberdinetako adituei ezagutu eta elkar eragiteko, behar duten diziplinen arteko interakziorako leku aproposa eman behar dielako. Ezinbestekoa da hori eta nire ustez, unibertsitatea, gaur egun, ez da espazio hori prestatzen ari. Hiria plaza publikoa da.\nZein ustekabe, aurkikuntza uste duzu ekarriko dizkigula zientziak datozen hamarkadatan?\nNanoteknologia oso alor garrantzitsua izango da, konplexutasunarekin erlazionatutako zientziek, sareak, sistema konplexu guztiek dituzte funtzionamendurako printzipio orokor komunak, burmuinean eragina duten heinean.\nHor daude internet, genomak, neurozientziak...\nZein berri, aurkikuntza, deskubrimendu zientifikori buruz gustatuko litzaizuke epe ez urrunean idaztea?\nBizitza estralurtarraren aurkikuntzari buruz. Milurteko berririk handiena litzateke, edo ez dagoela ikustea, unibertsoan bakarrik gaudela.\nIzen handiko zientzialaria zarela diote eta kazetaria gainera, zutaz zera entzun dut, “zaila dena erraza” egiten duzula, zein da zure sekretua?\nIrakurtzen duena nire mailan dagoela pentsatzen dut. Ez dut ergelentzat idazten, jende argiarentzat baizik eta gaien eduki sakonak azaltzen dizkiet.\nSampedro, Madrilgo Unibertsitate Autonomoko doktorea da Zientziatan (Genetika eta Biologia Molekularra).\nIkertzaile lanak Madrilgo Severo Ochoa Biologia Molekularreko ikertzaile gisa egin ditu eta ondoren, Cambridge-ko (Erresuma Batua) Medical Research Council-eko, Laboratory of Molecular Biology delakoan.\n14 urtetik gora daramatza El País egunkarian eta bertan zientzia eta teknologiari buruz idazten du (beste gauza askoren artean).\nDarwin Eraikitzen eta Zerekin egiten dute amets euliek? Liburuen autorea da gainera.\nArdatz 1 - DSSn diseinatua\nArdatz 3 - Hiri lotua\nDonostiako Estrategia Bulegoa\nCamino kalea 2, behea 20004\nTel.: 943 428 086\nAdierazi zure ideiak\nCookie-ak E2020DSS Plan Estrategikoraren webgunean\nGure webgunean nabigatzerakoan esperientzia gardena eta erosoa izan dezazun erabiltzen ditugu cookie-ak. Gure webgunea erabiltzerakoan cookie politikak onartzen dituzu; gure webgunean egiten dugun cookie-n erabilerari buruzko informazio gehiago ikus dezakezu Pribatutasuna atalean.


Mobilizazio handiak atzo greba feministaren inguruan | El Diario Vasco\nCosta UrolaMobilizazio handiak atzo greba feministaren inguruan\nMobilizazio handiak atzo greba feministaren inguruan\nGORRITIBEREA MUTRIKU. Viernes, 9 marzo 2018, 10:13\nAtzokoa egun seinalatua izan zen Mutrikun ere, batik bat izan ziren mi mobilizazioak garrantzitsuak izan zirelako eta are eta gehiago eguerdikoa, izan ere Parrokiko eskailera guztiak ezik, Txurruka plazaren zati bat ere okupatu bai zuten emakumeek. Grebak denetatik izan zuen; batzuk egun osokoa burutu zuten, beste batzuk ordukakoa eta dendaren batzuk ere itxi ziren bereziki arratsaldean.\nUdaletxeko balkoian pankarta bakarra jarri zen, 'Emakumeen eta gizonen berdintasuna helburu' zioena. Arratsaldeko kontzentrazioan Udaleko ordezkariak bertan izan iren alkatea buru zela, eta ordu laurden bilduta egon ondoren, Beheko Plazaraino joan ziren manifestazioan, ondoren berriro ere Txurruka plazara itzultzeko.\nEMA, Emakumeak Mutrikun Abixan, kolektibokoak 'Gure lanak balio izan du' pankarta eroan zuten eta oro har esan daiteke, pentsatzen dena baino kontzientzia handiagoa dagoela behingoz berdintasuna eman dadin emakume eta gizonezkoen artean.\nIhintza Elsenaar eskalatzailearen proiekzioa ere ederra izan zen, jende gazte ugari batu zelarik bertara, eta 'Txalaparta' kafetegian, eguna ospatze aldera, emakumeen argazki eta marrazki erakusketa zabaldu dute.\n'Egutegi Moreak' baditu oraindik ekintza gehiago, horien artean, bihar larunbata 'Txantxangorri' aisialdi taldekoen eskutik, haurrentzako ekintza desberdinak izango dira, Haur Hezkuntzakoek goizeko 11:00etan hasita Zabielen dute zita eta Lehen Hezkuntzakoek berriz, 11:00etan baita 'Alboka' ondoan.\nArratsaldeko 17:30ean hasita, berriz, emakumeen arteko pala saioa izango dute Miruaitzen eta ondoren luntxa zerbitzatuko dute bertara-tzen diren guztientzat.\nAnaitasunaren aurka jokatuko du bihar Lagun Onak taldeak Ekitaldi jendetsuak Martxoaren 8aren inguruan


Irekia Eusko Jaurlaritza - Gobierno Vasco :: IVAPek euskal autonomiari buruzko ikerketa lanetarako "Jesus Maria Leizaola" saiaren deialdi egin du, 14.000 euroko hornidura duena\nIVAPek euskal autonomiari buruzko ikerketa…\n<img src="https://www.irekia.euskadi.eus/uploads/cover_photos/25480/original/leizaola03.jpg" style="max-width:100%" alt="" />\nSari horren helburua euskal sistema autonomikoaren berezitasunei buruzko azterlanak bultzatzea da, gai horren erakusle adierazgarri eta prestigiotsuenetako bat izandakoa omendu eta gogoratzeko.\nLanek argitaratu gabeak izan behar dute, euskaraz edo gaztelaniaz, eta pertsonek banaka edo taldeka prestatu ditzakete; www.ivap.euskadi.eus webgunean aurkeztu behar dira, 2015eko maiatzaren 29a baino lehen.\nHerri Arduralaritzaren Euskal Erakundeak (IVAP) Jesus Maria Leizaola sariaren beste edizio bat deitu du. Horri esker, 14.000 euroko saria jaso ahal izango da euskal autonomiaren arloko ikerketa lanetarako. Deialdi hau apirilaren 16an, Euskal Herriko Agintaritzaren Aldizkarian publikatuko da\nIkerketa lan horiek aurkezteko epea irekita egongo da 2015eko maiatzaren 29ra arte, egun hori barne. Lanak xede horretarako gaitutako bide elektronikoetatik aurkeztu behar dira, hemen: www.ivap.euskadi.eus. Lanera euskarazko nahiz gaztelaniazko lanak aurkez daiteke. Argitaratu gabeko lanek izan behar dute, 100 orrialdeko gutxieneko luzerakoak, espazio bikoitzarekin mekanografiatuta. Edukiari dagokionez, baldintza bakarra dago: euskal autonomia bereziaren alderdietakoren bat izatea hizpide. Sari honetara pertsonak banaka nahiz taldeka aurkez daitezke.\nIVAPen funtzioetako bat euskal autonomia-sistemaren berezitasun juridiko eta ekonomikoei buruzko azterlanak sustatzea eta hedatzea da. Helburu hori lortzeko, organismo honek ikerketa-sari hau sortu zuen 1990ean, eta Jesus Maria Leizaola izena eman zion, arlo horretako erakusle prestigiotsu eta adierazgarrienetako bat izandakoa oroimenez.\nHarrezkero, institutuak sari honen deialdia egiten du aldian-aldian, askatasun osoz euskal autonomiarekin lotutako gaiei buruzko ikerketak egiten dituzten edo horiek aztertzen dituzten eta horietan sakontzen duten ikertzaileen ahaleginak sustatzeko eta ezagutarazteko.\nRT @jerkoreka: http://t.co/HYg9UdrCLs EL IVAP convoca el premio Jesús María Leizaola para trabajos de investigación sobre la autonomía vasc…\n[#SARIA] IVAPek euskal autonomiari buruzko ikerketa lanetarako "Jesus Maria Leizaola" saiaren deialdi egin du ➡ http://t.co/1JhrwofkSP\nhttp://t.co/HYg9UdrCLs EL IVAP convoca el premio Jesús María Leizaola para trabajos de investigación sobre la autonomía vasca @Gob_eus\nleizaola03.jpg 40 KB (jpg)\n2014.eko martxoak 16


KORONABIRUSA (SARS-Co V-2) - SME. Sindicato Medico de Euskadi - Euskadiko Sendagileen Sindikatua\nEnviado por smedico en 2 marzo, 2000 – 6:58 PMSin comentarios\nDatu patogenikoak –orain arte bederen- oso kezkagarriak ez diren arren, Osakidetza eta medikuok ere ez gaude ziurgabetasun eta gizarte alarmatik kanpo eta, beraz, lan-baldintzetan eragina izan dezake.\nKoronabirusaren (SARS-CoV-2) aurrean lehen lerroan dagoen gizatalde profesionala osasun langileak dira, medikuak batez ere, eta bereziki Lehen Mailako Arretakoak, EAGkoak, Larrialdietakoak eta Ospitaletako Larrialdietako medikuak, osasun sistemara joandakoan beraiekin baitu pazienteak lehen harremana.\nGure erantzukizunek eta egungo egoerarekin ditugun konpromisoek ez dute gure eskubideak murrizteko arrazoi izan behar. Horregatik, Euskadiko Sendagileen Sindikatuak honako puntuok azpimarratu nahi ditu:\nOsasun Sailak pazienteei arreta emateko eta langileon babeserako helarazten dizkigun jarraibide protokoloak aintzat hartu eta jarraitu.\nPazienteen diagnostiko eta tratamendurako beharrezkoak ditugun neurri guztiak eskatzea, baita lantokietan kudeaketa egokia eta bertako langileen babeserako ezin bestekoak diren neurriak hartzea ere, lan-esparru horietarako behar diren neurriko heziketa osoa emanaz.\nErakundeak eskaintzen dizkigun heziketetan parte hartzea, nahiz on-line edo aurrez-aurrekoa izan. Lanordu arruntetik kanpo, eta EAG, Larrialdi eta Ospitaleetako Larrialdietan ohikoak diren presentzialetan, orduko ordu eta erdi zenbatu behar dela gogoan izanda.\nArrisku susmorik izanez gero, etxean egon behar da, eta 900203050 doako telefonora deitu.\nBirusa harrapa dezun susmorik izanez gero, isolatuta pasa beharreko egonaldia gaixotasun arrunteko laneko bajatzat hartzen da, eta telefonoz kudeatu behar da. Baldin eta diagnostikoa baieztatuko balitz, Laneko Osasuneko zerbitzuekin harremanetan jarri behar da, gaixotasunaren jatorria lanekoa izan daitekeela balioztatzeko.\nGai honetan gizarte erreferente garenez, eta berez dugun erantzukizuna areagotuz, egiazko osasun informazioa helarazi behar dugu, zurrumurru eta guztiontzat hain kalterako diren alarmismo egoerak alde batera utzita.\nGaitzak harrapatu dituen osasun-lankide guztiei lehenbailehen senda daitezela opa diegu.


Houry - Wikipedia, entziklopedia askea.\n49° 46′ 58″ N, 3° 50′ 59″ E / 49.7828°N,3.8497°E / 49.7828; 3.8497Koordenatuak: 49° 46′ 58″ N, 3° 50′ 59″ E / 49.7828°N,3.8497°E / 49.7828; 3.8497\nGronard, Lugny, Prisces, Rogny eta Saint-Gobert\nHoury Frantziako udalerri bat da Aisne departamenduan dagoena, Hauts-de-France eskualdean. 2013an 51 biztanle zituen.\n2007an udalerrian erroldatutako biztanleak 63 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren eta 8 seme-alabarik gabeko bikoteak ziren.\n2007an 27 etxebizitza zeuden, 22 familiaren etxebizitza nagusia ziren, 3 bigarren erresidentzia ziren eta 2 hutsik zeuden. Etxebizitza guzti hauek 27etxeak ziren. 22 etxebizitza nagusietatik 18 bere jabearen bizilekua ziren eta 4 alokairuan okupaturik zeuden; 1ek bi gela zituen, 2 etxek hiru zituzten, 5 etxek lau zituzten eta 14 etxek bost zituzten. 20 etxek euren parking plaza propioa zuten azpian. 9 etxetan ibilgailu bat zegoen eta 13 etxetan bat baino gehiago zituzten.\nHoury udalerriko biztanleria-piramidea 2009an .\n2007an lan egiteko adina zuten pertsonak 40 ziren, horien artean 30 aktiboak ziren eta 10 inaktiboak ziren. 30 pertsona aktiboetatik 25 lanean zeuden (15 gizon eta 10 emakume) eta 5 langabezian zeuden (3 gizon eta 2 emakume). 10 pertsona inaktiboetatik 3 erretiraturik zeuden, 4 ikasten zeuden eta 3 "bestelako inaktibo" gisa sailkaturik zeuden.\n2000. urtean Houry udalerrian 4 nekazaritza-ustiategi zeuden, 376 hektarea erabiltzen.\nOrriaren azken aldaketa: 9 azaroa 2020, 17:36.


Aldi baterako atzerrian bizi diren Espainiako hautesleen posta bidezko botoa (E.R.T.A)\nInformazio hau hauteskundeetako legedi nagusitik dator eta jendarteratzeko baino ez da\n• Hauteskundeen deialdiaren ondoren aldi baterako lurralde nazionaletik kanpo izan eta bozkatzeko egunera arte han egon behar dutela aurreikusten dutenek, atzerritik eskatu beharko dute bozkatzeko eskubidea erabiltzeko behar den dokumentazioa. Eskaera Kontsul Bulegoetan eskuratu ahal izango da edo Kanpo Arazoetako eta Kooperaziorako Ministerioaren webgunean (www.exteriores.gob.es). Hauteslea Kontsuletxeko Matrikula Erregistroan izen emanda egon beharko da ez-egoiliar gisa. Bestela, aipatu eskaera jasotzerakoan edo entregatu behar duenean izen eman ahal izango du.\n• Eskaera, behar bezala beteta, pertsonalki aurkeztu beharko da Bulego Kontsularretan edo Enbaxadetako Sail Kontsularretan, eta azken horiek bidaliko dute eskaera dagokion Hautesle Erroldaren Bulegoko Probintzia Ordezkaritzara.\n• Hautesle Erroldaren Bulegoko Probintzia Ordezkaritzak bozkatzeko behar duen dokumentazioa bidaliko dio hautesleari eskaeran adierazi duen atzerriko helbidera.\n• Dokumentazioa jasotzean, hautesleek euren botoa bidali beharko dute hauteskunde-mahaira posta ziurtatu eta urgente bidez.\nPLAZOS - ELECCIONES CORTES GENERALES Y VALENCIANAS\nPosta bidez bozkatzeko eskaera\nDel 5 al 30 marzo\nHautesle Erroldaren Bulegoak postaz bozkatzeko dokumentazioa bidaliko dio hautesleari\nHasta el 8 abril (hasta el 16 abril en caso de recursos contra la proclamación de candidaturas)\nHautesleek postaz bidaliko dute botoa\nHasta eel 24 abril